c: text/html

text:
Çittæ do Méscico
A Çittæ do Mescico (spagnòllo: Ciudad de México dïta ascì México, Distrito Federal) a l'è l'area ûrbann-a c'a s'attrêuva drento a-o dïto Distrito Federal, capitâ di Stati Ûnïi Mescichen, e çentro polittico, econommico e côltûrâle do paize.
Scïtuä into çentro-sûd do Mescico, insce 'n terèn c'o fâva pârte do baçin do lago Texcoco, a l'è a ciû popolosa do paize, e ûnna de ciû grende do mondo, con 8.720.916 abitanti (2005).
Inta sêu crescita a l'ha incorporòu nûmeroxi comun vexîn e anchêu a fôrma 'n'àrea metropolitann-a comprendendo anche tocchi d'âtri stati. Quella zona metropolitann-a da Çittæ do Mescico a l'ëa abitä into 2005 da 19.311.365 personn-e, quæxi o 20% da popolassiôn totâle da nassiôn mescicann-a. Pe-o 1º Lûggio o se stimma 'na popolassiôn de 9.755.980 abitanti pe-a çittæ, e de 24.748.250 abitanti pe tûtta a regiôn metropolitann-a.
Segôndo l'informassiôn ûrbanistega de Naçioin Ûnïe, a zona metropolitann-a da Çittæ do Mescico a l'è a ciû grande de l'emisfero ôçidentâ e o segôndo çentro ûrban do mondo, dòppo Tòkyo, Giappon.

robotstxt: allowed

filter: keep


text:
Parlo ciaeo 11 ottobre 2015
O zeneize o se peu ancon sarvâ? Intervista a Vittòio Dell’Aquila
Andrea Acquarone
AUDIO
Genova - O Vittòio Dell’Aquila o se dividde tra a Finlandia e Milan, donde o dirizze o CELE (Centre d’Études Liguistiques pour l’Europe), ma o s’interessa da anni da realtæ lìgure. Comme esperto de revitalizzaçion linguìstica reconosciuo a livello internaçionâ, ghe domandemmo còse ne saià di parlæ de Liguria.
Comme a l’è a nòstra scituaçion, vista da-o de feua?
«No gh’è na scituaçion sola, ma ciù de unn-a. Gh’è de zòne marginale, donde a lengua locale a l’è ben ben viva ma a no l’à de prestigio, e che ògni anno pèrdan popolaçion e parlanti. Gh’è Zena, donde o zeneize o se sente pòco ma a soçietæ a comensa a piggiâ conscensa do seu valô; dappeu emmo tanti pòsti, màscime de rivee e de valle ciù ricche, donde o ligure ciù ni meno o tegne, ascì tra i zoeni, ma anche atre realtæ che son squæxi perse».
Còse poriéscimo fâ pe dâ futuo a-a lengua de Liguria?
«Bezeugna tegnî conto che o zeneize o no peu ciù vive comme un “dialetto” sensa corrî o reizego de scentâ. Ghe veu che se torne a conscideâlo unna lengua, o deve vegnî de mòdda, tanto che a meitæ di italòfoni de Liguria a comense a pensâ: mai bello o zeneize, ô veuggio imprende!».
E comme se fa?
«Son còse che no pàrtan da-a periferìa ma da-o çentro. A classe dirizzente a deve piggiâ sta conscensa e pòi çerne tra un pâ de stradde».
E quæ saieivan?
«Unn-a a l’è fâse portoei do valô da diverscitæ, da varietæ umann-a e natuale inte unn’òttica pan-europea: unnna revoluçion de coltua ch’a peu interrompî o proçesso negativo. Sto chì o no veu dî che o zeneize o no l’agge da cangiâ: ansi, con ciù o cangià con ciù o l’avià poscibilitæ de sorvevive. L’atra stradda a passa pe-o renuâ o stato italian in senso spagnòllo, donde a gestion de l’educaçion a l’è in man a-e regioin».
Sedonca no gh’è mainea?
«Inte sti ùrtimi tempi gh’è unna voentæ neuva d’ese italien, un neo-naçionalismo che o no s’arremba ciù a Dante ò a-o Rinascimento, ma a-a Ferrari e a-o tricolore in sciô pacco do caffè, e che o se pòrta derrê o mono-linguismo comme se o fise un valô. Se no se piggia de mezue, inte sta realtæ pe-o zeneize no gh’è guæi de spaçio».
© Riproduzione riservata


text:
Ancioa
L'ancioa (Engraulis encrasicolus, Bleeker 1852) a l'è un pescio da famiggia de Engraulidae.
Sciti e distribuçion[modìfica | modìfica wikitèsto]
Questa specie a se treuva in te l'Oceano Atlantico do levante a partî da a Norvegia fin a-o Sudafrica. A l'è ascì presente e cummun-a in ti mâ Mediterraneo, Neigro e d'Azov. Di esemplæ son stæti pigiæ in to canâ de Suez, se tratta de un-na de quelle poche specie de pesci do Mediterraneo ch'en migræ verso o ma Rosso, a-o contraio di migranti lessepsien.
L'ancioa a fa 'na vitta pelagica ma quand'a l'ariva a primaveia a se approscima a-a costa in branco.
Descriçiun[modìfica | modìfica wikitèsto]
Corpu lungu, muru cürtu. E pinne du petu sun normali. A pinna caudale a l'è a V. L'anciua a se distingue pe aveighe a mascella de sutta ciù cürta de quella de suvia. U cû l'è d'un vèrde azzuru, i scianchi e a pansa sun de cû argentu, zu pei scianchi gh'è na riga azzura, che in te çerte qualitæ ciù gramme a l'é marrun. A pœ ese lunga da 12-18 citti fin a'n mascimu de 20 citti pe e qualitæ ciù grende che nu se trœvan in t'u nostru mâ.
Valure economicu[modìfica | modìfica wikitèsto]
U valure ecunomicu u l'è bun dapœ che e carni sun güstuse e vegnan cunsumae fresche e sae (anciue sae). Cun e anciue pulie da a sa e pestae in te 'n mortâ o passae au frullatû se prepara a sarsa, dita pasta d'anciue da u sapure che prubabilmente u l'aregorda u rinumou garum o garon di antighi rumen.
Pesca[modìfica | modìfica wikitèsto]
E anciue se pescan da marçu a settembre cun a sciabega, re da posta, o cun de re da circuiçiun, caa superficialmente a diverse profonditae. Megiu cun a lunn-a pinn-a ch'a e fa vegnî a galla o attiandule cun de surgenti luminuse artifiçiæ, dite lampæ, e cu-ina abundante pasta di granseule cumme brümezzu caciâ cu-e muen da u bulaccu in sce e re.
Galleria fotografica[modìfica | modìfica wikitèsto]
Ventimigliusu: Anciùa


text:
Zizoa
Zizoa
Ziziphus zizyphus
- Classificasiùn scientifica
- Rêgnu: Plantae
- Divixùn: Magnoliophyta
- Classe: Magnoliopsida
- Urdine: Rhamnales
- Famiggia: Rhamnaceae
- Gennere: Zizyphus
- Speçie: Z. zizyphus
A zìzoa (Ziziphus zizyphus), conosciûa ascì comme dàtou cineize, Natsume u Tsao, a l'é 'na cianta a féugge decìdoe da famiggia de Rhamnaceae.
Se pensa che a zìzoa a ne vegne da l'Africa do nord e da-a Sciria, e c'a segge stæta pòi esportâ in Cinn-a e in India, donde a l'é cortivâ da ciù de 4000 anni.
L'erbo o peu arivâ a êse erto da-i 5 a-i 12 métri, e feugge son de in vèrde brilante e e ramme son de vòtte coverte de spinn-e. Tante vòtte a zìzoa a se dêuvia ascì comme cianta ornamentâle. A zìzoa a fâ di frûti gròsci comme 'na murta e tante scioete picinn-e de tinta gianco-verdexin.
A varietæ indiann-a da zìzoa, o Zizyphus Mauritiana, a l'é 'n erbo tropicâle e a fâ frûti meno sucherìn che e âtre varietæ.
O ziziphin, 'na sostansa c'a se trêuva inte féugge da zìzoa, a léva o sentî do gùsto dôse.
Habitat[modìfica | modìfica wikitèsto]
O l'è poscibile trovâ de zìzoe inti clîmi ciù diversci, ma a cianta a dâ di boìn frûti sôlo a-a fin de-e éstæ câde. Diversamente da e âtre ciante da mæxima famiggia, a rexiste ascì a inverni frèidi con temperatûe anche de -15°C.
Frûti[modìfica | modìfica wikitèsto]
Se o vegne cüggìo quande o no l'é 'ncon méuio (quande o l'à in colôre verde uniforme), o frûto da zizoa o l'à in gùstu c'o se semeggia a quello de inn-a mèia. Manimàn c'o méuia, o colôre o vegne ciù scûo, a pélle a se fâ rügoza e o sâ manimàn ciù de dôse, finn-a semeggiâse a in dàtou. Drento o l'à in sôlo òssu, c'o se semeggia a quello de inn-a ôìva, che inta cuxinn-a persiann-a a se ciamma annab.


text:
Christmas Cup
A Christmas Cup (Cóppa de Natale) a l'è un torneo de ballaxeuo amatoriale organizòu da B.C. Varazze Swindlers che da-o 2003 se zeughe a Väze tutti i anni primma de Natale.
Dïto da Il Secolo xix, o primmo giornale da Liguria, "o ciù importante torneo amatoriale do levante de Sann-a"(1), o l'è caratterizòu segge da-o fæto che masc-ci e figgie zeugan insemme, segge da l'iscrisciòn personale di zeugoèi. Tutti i nommi vegnan missi inte un bolacchin doppo avèili primma separæ in moddo da formâ de squaddre e ciù equilibræ poscibile. Squæxi sempre e squaddre piggian di nommi ch'arregordan o periodo de feste inte quæ se zeughe o torneo.
Fra i nommi de squaddre che no àn guagnòu fâ piaxei arregordâse di Capponmagro, Slitte, Pupazzi, St-Renne, Lenticchie e Cotechini, Lastcristmasaigheiviumaiart, Struffoli, S.Taklaus, Spacca Pandori, Acid Xmas, Moccoli e Befane, Stelle & Stalle, Happy New Swindlers, Bob di Natale, Palle Cadenti, Pan Pepati, Oh Santo Cielo!, Pandolci Spolverati, Spacciatori di Mirra, Pargol di Vino, Tirapacchi coi Fiocchi, Divini a Tutta Mirra, Re Mogi, Atletico Betlemme, Xmas Factor e La Banda degli Yellow Minions Natalizi.
Albo d'òu[modìfica | modìfica wikitèsto]
2003: I 7 Re Magi
2004: Squadra A
2005: Babbi
2006: Pungitopo
2007: 7 Comets
2008: Winner Before Christmas
2009: Sistemati per le Feste
2010: Pacchi Sfasciati
2011: Dis-Astro del Ciel
2012: Angioletti dell'Albero
2013: Sex and the Christams
2014: Fiocchi Fiacchi
2015: Snow Volley
2016: Nazz a Remi
2017: Astropippe del Ciel
I Zeugoèi c'àn ciù votte guagnòu[modìfica | modìfica wikitèsto]
Son 90 i zeugoèi c'àn piggiòu parte a-a Christmas Cup. O ciù titolòu o l'è Francesco Colombo (o Pimpinello) che o l'à guagnòu inte sei de onze edisiòin finn-a òua disputæ.
Fra i âtri se son ben distinti Alessandro Melis con çinque primmi posti, Marina Piombo, Marco Canali, Mila Palanzone, Paolo Valerio, Roberto Scavarda e Valeria Saettone con quattro, ma ascì Anna Pisano, Paolo Valerio, Mila Palanzone e Roberta Ricci e Valeria Saettone chi àn vinto træ votte.
Doî primmi posti pe Alessandra Nappo, Barbara Pastorino, Gianni Antichi, Luca Melone, Marco Giana, Renato Damonte, Riccardo Notari e Roberto Craviotto.
(1) Il Secolo XIX, 29/12/2007: "il più importante torneo amatoriale del levante savonese" (G.V.) â


text:
Córdoba (Argentinn-a)
Córdoba a l'è o capolêugo da provinsa do mæximo nomme, inta region çentrâle de l'Argentinn-a. Attraversâ da-o sciumme Suquía, a l'è a segónda çittæ ciù popolâ da naçion.
Importante çentro econommico e colturâle argentin, e scenâjo de diversci fæti da stöja argentinn-a, a l'è ciammâ "La Docta" pe l'antiga e reconosciûa universcitæ da-i tempi coloniâli spagnòlli, dove rivan ancon tanti studenti da tùtto o Pàize.
A sêu popolassion a l'è de ciù de 1.267.000 abitanti, di quæ un 12% son studenti universcitâi, proporsion molto ærta a livello mondiâle.
I sêu edifiççi de l'època coloniâle spagnòlla son viscitæ da molti turisti, che çérnian ascì i villagi vexîn, into mêzo di monti do çentro de l'Argentinn-a.


text:
Charango
O Charango (pronûnçia: ciarango), o l'è 'n strûmento de mûxica piccin de son stridente, dêuviòu inta mûxica campestre do Sûdamerica (prinçipalmente Bolivia, Perù, Argentinn-a, Ecuadòr e Cile), c'o l'appartegne a-a famiggia do mandolin.
O g'ha çirca 66 cm. de longhessa, e o vegne soventi costrûto co-a corassa do quirquincho (armadillo).
Scibben che existe tante variante, gh'è diverse accordatûe, generalmente in 5 grûppi de doe corde, façendo 'n totâle de dëxe corde, in senso non scalâre.
O deriva da 'n vëgio strûmento spagnòllo portòu in America inte l'eppoca da conquista, ciammòu vihuela de mano (anteçedente da chitarra clascica spagnòlla). O se pensa c'o pêu avéi avûo origgine inta çittæ boliviann-a de Potosí, antigamente molto ricca grassie a l'estrassion d'argento, essendo o rezûltòu de l'ûnion de tradiçioin americann-e e spagnòlle.
Anchêu o l'è ascì prezente inte di grûppi sûdamerichen e non sûdamerichen de mûxica folk e fusion.


text:
- Aqueuille
- Apprende
Aprendre lo patoué
(patoué de Tsaensoù)
Pe prédjì an lenva noua fa pa itre plen de jénì. Pe se féye comprende ou comprende l'é suffizàn volèi se prédjì é pa èi pouiye de féye eunna beurta fegueua. Fa pa se tracachì se vo èide oublià sen que mammagràn ou pappagràn l'an apprèi-vo ou se vo èide jamì prédjà lo patoué !
No vo prézèntèn avouì seutta sechón eun poueun de partensa pe possèi eumpléyì lo patoué deun la via de tcheu le dzor : pe ézeumplo comèn prédjì i téléfonne ou bièn comèn atsetì deun magazeun an juppa ou bièn comèn splequì i medeseun que sade maladdo.
Vo trouade-pi de-z-eunstrumèn pe possèi la icriye, eungn eumpléyèn lo sistème de grafia que lo Guetset leungueusteucco conteugne a féye évoluèi, é pe mèilleriì la lenva a traè l'uzadzo de fasón de diye ou de mot pi djeusto deun le diffiente situachón é pa eunfèitoù avouì d'atre lenve.
(patoué dé Bretsón)
Pé cogniche co mièi éncorra a lénga, vejeteu acheu...
- a sétsión Queulteurra dou qu'i poeu troé a léttérateurra ehcreutta, éntó un récouèi di pi béle padje én patoué, é a léttérateurra orala, dou qu'i l'an ichtà tserdù le couénte é le deut qu'i no aruon di nohtre vièi;
- a sétsión Fiche tématécque dou Glossaire én légna;
- a sétsión Concours Cerlogne: poeu troé le matériél feut pé le parcours d'animatsión (tchantsón é teste).


text:
Pape Frangíske/Barése
Artichele 'ndialètte barése
Pape Frangíske, 'nd'o' latíne Franciscus, nate accóme Jorge Mario Bergoglio, jè d'o' 13 Marze 2013 u 266 vèscheve de Rome e pape de la Chise Cattòleche, 8 ré d'u State de la Cettà d'u Vaticàne, primàte de Taje, e tanne jalde titele ca téne u pape. De nazzionaleté argendíne e de la combagníe de Gesú, jè u prime pape c'appartíne a chèssa categoríe religgióse e prime ca véne d'o condinènde d'Amèreche.
Vite[cange • cange 'a sorgende]
Nate jinde à na famígghie de oríggene tajàne, 'n-barticolàre pimondíse, jè june de le cinghe fígghie de Màrie José e de Reggine Maríe Sivori. À 21 anne, pe na polmoníte grave, 'n-ge vènne levate na parte d'u polmóne de dèstre. Pe cusse motíve le vaticaníste l'onne levate da la liste de le cardenàle chiú possíbbele à scí à fé u pape, percé se penzéve ca cudde dopo Beneditte XVI avéve à jèsse sciúvene e chine d'energíe. Lauriàte 'n-ghimeche à l'uneversité de Buenos Aires, tení na zite prime de scí à pegghià l'ordene sacre, pe cudde c'a ditte u stésse pape. Decide de scí 'nd'o' seminàrie de Villa Devoto e u 11 de Marze d'u 1958 acchemènze u novizziàte 'nd'à la Combagníe de Gesú, scénne o' Cile e ternanne à Buenos Aires dope, pe pegghié na làurie 'n-filosofíe 'nd'o' 1960. D'o' 1964 nzégne letteratúre e psicologgíe à Santa Fe e a Buenos Aires. Rescebí l'ordinazzióne presbiteràle u 13 de Dicèmbre d'u 1969 pe l'mbosezzióne de le mane d'o' jarcevéscheve de Córdobe Ramón José Castellano. Dope jalde esperiénze de nzegnaménde e la chiamàte superióre de l'Argendíne, jè u direttóre de la facoltà de teologgíe e filosofíe à San Miguel. 'Nd'o' 1979 partèscepe o' vèrtesce da la Celam (Conzíje Episcopàle Latinamericàne) à Puebla e jè jinde à chidde ca nan volene la teologgíe de la liberazzióne, descènne ca la necesseté d'u condinènde latinoamericàne jè ca fasce le cunde che la cultúre e la religgióne su'. 'Nd'o' 1966 scí 'n-Germànie pe combletà u dottoràte. Rescènne 'n-bàtrie jè direttóre spirituàle e confessóre de la Chise de la Combagníe de Gesú de Córdobe.


text:
Iugoslavia
Iugoslavia - Stato de l’Euròpa sud-orientâ costituìto into 1918 co-o nomme de "Regno di Sèrbi, Croati e Slovén" (mantegnûo scin a-o 1929, quande o l'à pigiòu quello de "Regno de Iugoslavia") e desciortose into 1991-92 (co-a formasión de repûbbriche indipendente de Bòsnia-Erçegòvina, Croàssia, Macedònia, Serbia e Monteneigro, Slovenia). A-o momento d'a nascita a l'ocupava unn-a sûperfiçie de 248.665 km2, montæ a 255.804 doppo a Segonda guæra mondiâ aprêuvo a-i acatti territoriæ ottegnûi a spéize de l’Itallia (Istria, Zara), e a contava circa 13.000.000 de abitanti, vegnûi poco meno de 24.000.000 inti ûrtimi ténpi de l’unitæ politica. A sêu capitâ a l'êa Belgraddo.


text:
Capitan Bavastro
Capitannio niçardo, naturalizzao zeneize e da pœu françeize, corsâ a-o serviçio d'a França, nasciuo à Zena da moæ zeneize e poæ spagnollo. Analfabeta e poliglotto o s'attrovò de longo a combatte in condiçioin de schiççante inferioritæ, sciortindone sempre con ónô e dando prœuva d'aodaçia e valô, tanto che d'o 1810 o mæximo Napolion o vosse conoscilo de persoña e congratulâse con lê.
Biografia[modìfica | modìfica wikitèsto]
Gioxeppe Bavastro o nascè o 27 mazzo 1760 da Michê , inzegnê spagnollo, e Giœuma Parodi , zeneize .
So moæ a l'aiva lasciao o majo inzegnê à Niçça, dove stavan de ca', e a l'ea tornâ à Zena pe fâ nàsce o figgio. De mentre ch'a l'ea arrecuggeita in preghea int'a gexa parrocchiâ de Santa Maja d'a Çella de San Pê d'Æña, a fu piggiâ da-e dœugge d'o parto. A dovè sciortî e a l'appartoì insce-a ciazza o futuo capitagno de mâ, lavandolo con l'ægoa sâ d'o mâ.
O l'aiva pochi giorni de vitta ch'o l'ea za imbarcao insce-o trei ærboi d'o barba, o capitan Giobatta Parodi, ch'o-o riportava à Niçça con so moæ. O passò a so infançia à Niçça. O Bavastro o no l'ea portao pe-o studdio e o l'arestò analfabeta pe tutta a vitta. Verso o 1774 o s'imbarcò torna insce-o barco d'o barba ch'o l'effettoava o traffego costeo tra Zena e Niçça. D'o 1775 o s'arrolò insce 'na fregatta françeize e o compì una longa croxea e staçion navâ int'o levante d'a duata de çirca doî anni. Tornao à Niçça o feççe un anno comme sordatto volontaio int'o reggimento Dragoin de Savoia e o l'ebbe moddo de conosce o futuo generâ napolionico Maxeña, co-o quæ o strinse dureive amiciçia.
D'o 1783 o maiò Anna Maja Fissœua, figgia de Bærtomê, vinâ, che tra l'arvî d'o 1783 e-o dexembre d'o 1788 a ghe daiâ quattro figgiœu: Texo Sarvia, Giœuma, Carlo Rocco e Michê.
Asperto mainâ, sci ben che ancon zoeno, o l'ariêscì à armâ, graççie à l'agiutto paterno, una goletta da çento tonnei, co-a quæ o compì nommioxi viægi commerçiæ in Seçeja, Spagna e o resto d'o baçin ócidentâ d'o Mediterrañio, int'o corso d'i quæ o l'ebbe à defendise da-i pirati barbæschi. A so attivitæ d'armatô a l'andò de longo crescendo e lê o moltiplicò i so bastimenti che îsavan bandea françeize e faxeivan cappo à Niçça comme porto d'armamento, e à Marseggia e Zena pe-i traffeghi. Ma co-e primme guære d'a rivoluçion o Bavastro o s'attrovò à dovei frontezzâ d'e noteive difficurtæ, dæto che o mâ o l'ea dominao da-i nemixi d'a França. D'o 1797 o conlaborò a-o reperimento d'o naviggio da noêzâ pe-a spediçion d'o Bonaparte in Egitto, e o s'impegnò à favô d'i Françeixi int'e succescive lotte marittime.
D'o 1800 o Bavastro o viveiva à Zena quande a çittæ, óccupâ da-e truppe françeixi de l'amigo Maxeña a fu streita d'assedio da-e truppe aostriache e bloccâ da-o mâ da-e unitæ britanniche d'o lord George Keith.
O Bavastro o fu tra i ommi ciu efficienti d'o serviçio d'esploraçion, e o l'ariescì ciu votte à traversâ aodaçementea linnea d'o blocco . Apprœuvo a-e ripetue prœuve de coraggio e de periçia mainæsca e militâ o reçevè a nommina à capitannio de fregatta d'a Repubbrica Ligure e o comando de 'na vegia galea, a Primma, l'unnica nave da guæra d'a quæ disponesse o Maxeña. O 20 de mazzo 1800 o neo-capitagno o sciortì ardíamente da-o porto pe affrontâ a flotta nemiga e o l'ariescì à dannezzâ a nave armiraggia Audacious. O giorno doppo però o comandante Beaver d'a fregatta Aurora o l'intrò int'o porto e o piggiò à l'arrembaggio a Primma , attraccâ a-o mœu vegio : mentre che i Ingreixi ean apprœuvo à rebellase-a fœua, comme bottin de guæra, o Bavastro, pe sarvâse, o fu costreito à bollâse in mâ.
Finio o blocco, arrestao sença barco ni dinæ, o Bavastro o l'armò un sciabecco da quattro cannoin e 50 ommi, l'Intreppido, e o se desse a-a goæra de corsa. D'o 24 agosto 1803 o catturò con doî abbordaggi consecutivi due nave corsæe ingreixi de Southampton da 40 ommi ciascheduña. O Napolion o-o premiò con l'ascia d'abbordaggio d'ónô (conservâ int'a saa d'arme d'o muzeo de l'arsenâ de Veneçia) e o grao de capitannio de fregatta aoxiliaio.
Eive chì de sotta o testo d'o Brevetto d'Ónô:[1]
LIBERTÉ. — ÉGALITÉ.
Au nom du Peuple Français.
BREVET D'HONNEUR
Pour le citoyen Joseph Bavastro, capitaine de frégate auxiliaire.
Bonaparte, premier consul de la République, d'après le compte qui lui a été rendu de la conduite distinguée et de la bravoure éclatante du citoyen Joseph Bavastro, capitaine du corsaire l'Intrèpide, de Nice, armé de quatre canons et cinquante hommes d'équipage, qui s'est emparé, vers Tarifa, le 6 fructidor, an XI, par deux abordages consécutifs, en premier lieu: d'un navire anglais, de quatorze canons et environ quarante hommes d'équipage; et immédiatement après, n'ayant plus que quatorze combattants, d'un autre bâtiment de la même nation, naviguant de concert avec le premier, de seize canons et quarante hommes d'équipage,
Lui décerne, à titre de récompense nationale, une hache d'abordage d'honneur, avec le grade de capitaine de frégate auxiliaire. Il jouira des prérogatives attachées à la dite récompense, par l'arrêté du 4 nivôse, an VIII.
Donné à Paris, le 1er vendémiaire, an XII de la République française.
Le premier Consul,
Signé: BONAPARTE.
D'o 1805 , co-in segondo Intreppido, stavotta da 80 ommi e 14 cannoin, o scovò inte 'na caa de l'izoa de Minorca, una lança d'a fregatta ingreize Phoenix con 3 ófiçiæ e 20 mainæ ch'o feççe prexonê. A fregatta a ghe vègne addosso ma o Bavastro o ghe virò de proa e da pœu o se ghe misse insce-a scía piggiandola à cannonæ da-o de rê, e costrenzendola à 'na tregoa. O Bavastro o l'aççettò de scangiâ ogni prexonê ingreize con doî françeixi.
Dapœuscia o l'andò à stâ à Ancoña donde o l'armò un atro sciabecco, o Maxeña, e doî trabaccoi, o Pino e o Verdier. A flotilla a se misse a perlustrâ l'Adriatico e a-o largo de Lissa a se scontrò con trei brigantin e doe polacche battente bandea aostriaca. Pu de fronte a de forçe tanto supeioî, o Bavastro o serrò e distançe abbordando o ciu grosso d'i brigantin e quindi e doe polacche mettendo in fuga i atre unitæ aostriache. Condute e so preize a Ancoña, o Bavastro o e misse subbito in vendia cavandone un bello muggetto.
D'o zennâ 1806 o Maxeña o-o ciamò a Nappoli, ófrindoghe o comando d'a corvetta Famma, d'a mariña borbonnica. O Bavastro o l'aççettò pe amiciçia sciben ch'o no foise affæto portao a militâ inte 'na mariña regolâ: tant'è che doppo quarche meize o renunçiò a l'uniforme e o tornò a Ancoña.
D'o 1807 o se misse a-o comando de 'na polacca da sezze cannoin e 100 ommi, o Prinçipe Œügennio. Comme primmo corpo, a-o largo de Barçeloña o corsâ o catturò un vascello ingleize pin de mercançie e o 10 de zugno o l'ingaggiò un combattimento con un brigantin corsâ nemigo, o Fanny, da 18 cannoin, ch'o catturò e o condusse a Taragoña. Quest'urtima preiza a ghe frûtò trexentomia franchi, somma strazordenaia pe quelli tempi.
Poco tempo doppo però o Bavastro o se feççe portâ via o Prinçipe Œügennio , sorpreizo con l'equipaggio ammermao int'a caa de Begur da-a fregatta ingleize Seahorse, e lê o se sarvò co-o resto da ciusma nuando a riva. Tornao a Barçeloña o recuperò o Fanny, o ghe dè recatto e o-a ribattezzò Josephine. Primma d'a fin de l'anno o l'incontrò un'atra fregatta ingreize, foscia l'Imperieuse, da 38 cannoin, d'o çelebre lord Cochraine, mandao int'o Mediterannio pe scovâ o Bavastro e appiccâlo a un pennon. Zugando d'astuçia o portò a Josephine insce d'i bassifondi dove a fregatta a no poeiva avventurâse. Quindi o misse in panna e o se fè lesto a riçeive l'attacco d'e lançe nemighe, che, quande fun a tio, vegnin investie da 'na micidiâ bordâ a mitraggia. Indærno arcuñe lançe s'arrembòn a-o bordo e atrettanto indærno i mainæ ingreixi çercòn d'arrampinâse sciu pe-a muâ. A chi s'aberava ai bastingaggi ghe moççavan e die e-e moen a corpi d'ascia, de mentre ch'a moschettaja a fava straggio. E lançe ingreixi, imbaraççæ de morti e ferîi, ebban da allargâse e o Bavastro, inscio d'orgœuggio, imboccao o portavoxe o criò: "Dî a-o lord Cochrane che s'a voî v'ho taggiao e moen, a lê ghe taggjó e cogge!".
Tra o 1808 e o 1812, longo a costa iberica, o Bavastro o sostegnì e diffiçile opiaçioin de l'ezerçito napolionnico, crovindo ascì l'incarego de capitan de porto a Santarem.
Arestao viddoo, o corsâ, che zœumoæ o gh'aiva çinquant'anni, o maiò 'na zoena orfana e o misse sciu 'na sfarçoza rescidença. Ma o reciammo d'o mâ o fu troppo forte e doppo poche settemañe o repiggiò o mâ co-o so terço Intreppido, co-o quæ o condusse a goæra de corsa, scin a quande, d'o frevâ 1812, o fu interçettao a-o traverso de Cartazeña da d'e forçe britanniche supeioî e sponciao a tæra: amorao , scorrio da-a vexin e imposcibilitao a continoâ o combattimento, o Bavastro o dette fœugo a-a Santa Barboa e o çercò scampo in teritoio spagnollo.
Stracollao l'impeo napolionico, o Bavastro o l'emigrò a-o Sudamerica dove o combattè co-o Scimon Bolivar.
O tornò in Œüropa primma d'a spediçion d'Argê d'o 1830 e in quella ócaxon o poè ancon ese d'agiutto a-o comandante in cappo françeize, armiraggio Guy-Victor Duperré, segge int'a predispoxiçion d'a scorta a l'imponente convollio de 572 nave che trasportavan o corpo de spediçion, segge int'a çernia d'o lœugo d'o sbarco. O l'ótègne quindi in Argê a carrega de capitan d'o porto . Ciu tardi o fu nominao cadì, saiv'à dî, giuddiçe. I Algerin, d'i quæ o Bavastro o conosceiva a-a perfeçion a lengoa, o conscideravan 'na specce de santon.
Con lettie patente d'o 5 agosto 1832, o Luigi Feipo, che za o gh'aiva conferio o grao de ófiçiâ d'a Legion d'Ónô, o gh'accordò a çittadinança françeize.
O moì o 10 de março 1833. Pâ che subbito primma de moî o vegio corsâ o l'agge ancon avuo a força de domandâ: "Arvî o barcon che vœuggio ammiâ pe l'urtima votta o mâ".
Bibliografia[modìfica | modìfica wikitèsto]
Alberto Rosselli VITA E LEGGENDA DI CAPITAN BAVASTRO IL CORSARO DELLA ‘SUPERBA’
Mariano Gabriele, BAVASTRO, Giuseppe (Capitan Bavastro), Dizionario Biografico degli Italiani - Volume 7 (1970)
Notte[modìfica | modìfica wikitèsto]


text:
Mole
A Mole a l' è un grüppo de 6,022 ● 1023 unitæ chimiche (atomi o molecole), üsä pe contä e mexime unitæ in grandi nümeri.
A definision de Mole a l' è dovüa a Wilhelm Ostwald, che o l' ha stabilia in to 1896. Pe definï correttamente o concetto de Mole bezögna primma avei ciæo quello de Nümero de Avogadro. Piggiando quantitæ in peiso de sostanse diverse, che stagghen fra de lô in to meximo rapporto in to quale sta i rispettivi peixi molecolari, se piggia o meximo nümero de molecole. In particolare questo o l' avvegne quande conscideremmo un nümero in grammi de ogni sostansa pari ao sö peiso molecolare: 2 g de idrogeno, 17 g de ammoniaca, 18 g d' ægua, 44 g de anidride carbonica e coscì via, contegnen sempre un uguale nümero de molecole, dîto Numero de Avogadro.
A Mole a l' è unna quantitæ de sostansa che a contegne un nümero de Avogadro de molecole. O valore de o nümero de Avogadro o l' è 6,022 ● 1023.
Pe piggiä unna mole de sostansa perciò doviemo pesäne un nümero de grammi pari ao sö peiso molecolare. O nümero de Avogadro o l' è stæto calcolou in laboratorio con diversci scistemi sperimentali, ma o pö esse stabilio anche in base ao fattore de converscion fra l' unitæ de massa atomega e o grammo.
Da o concetto de Mole deriva quello de Molaritæ, che o se definisce comme o nümero de moli de soluto pe litro de solusion.


text:
Hansa
Hansa o Liga Hansiatega, in origgine, l’union ciu ò meno diatúa di mercanti tedeschi a l'estero; o termine o passò da pœu a dexignâ a liga di commercianti de çittæ riviasche do Mâ do Nord e do Baltico ch'a s'esteize, tra o 13° e o 17° sec., a di âtre çittæ ascì, no mainæe ma coligæ co-e primme da di streiti ligammi de commercio.
Pù presentando de streite analogie co-e Societæ di mercanti italien in França ò in Fiandra, a Hansa a se ne distinse pe a diata assæ ciu longa into tempo, e pe a maggiô ampieçça territoriâ e pe o carattere sovianaçionâ.
O primmo nuccleo da Hansa o remonta a-a liga ch'a l'unì, da-o 1241, Amburgo e Lubecca, a-a quæ se aggregò ben fîto di âtre, tra de lô alliæ, da-o 13° sec., a costituî a spiña dorsâ da Hansa. Benché questa a foise diretta da de çittæ soggette a-o Sacro Roman Impeo e composta da molte âtre çittæ imperiæ, aderîghe no scignificò mai intrâ a fâ parte politicamente de l'impeo mæximo, ma solo êse ammissi a parteçipâ a-i diritti do mercante tedesco a l'estero.
O commercio da Hansa o fu a un tempo terrestre (trasporto de merçe de l'Œüropa centrâ e orientâ e sciña de l'Axia a-o mâ e viçeversa) e marittimo (veo e proprio monopolio fra e opposte rive do Mâ do Nord e do Baltico): a l'esportava laña e metalli sgrœuzzi da l'Inghiltæra, da-e Fiandre produti locæ e quelli che gh'affluivan da l'Œüropa meridionâ e specce da l'Italia, scangiandoli inte l'interno da Germania, da Polonia e da Ruscia con pelliççe, gran, legnamme da costruçion, metalli sgrœuzzi e laoæ, produti de l'Estremmo Oriente.
Favoia da-a força mæxima che ghe vegniva da l'union de tante çittæ, gjosa e energica inta difeiza di so diritti a Hansa, con a cappo Lubecca, a poette desgœugge a so attivitæ commerciâ ascì pe a tranquillitæ che gh'asseguava l’impeo, ch'o l'evitò de turbâne o paxiffego sviluppo. Doppo a meitæ do 15° sec. o lento affermâse de nœuve forçe politiche into Mâ do Nord e in sce-o Baltico (a dinastia di Tudor in Inghiltæra, quella di Wasa in Scandinavia), l’ostilitæ di Olandeixi e a conquista de Novgorod da parte di zar, che ghe seron l’agençia co-i magazzin, fun l’iniçio da lenta decadença da Hansa, ch'a riçevette un urtimo corpo da-a scoverta de l'America.
Pù senç'ese mai stæta sciolta formalmente, a tègne a so urtima reünion into 1669.


text:
Mar del Plata (Argentinn-a)
Dati geògraffici e generâli[modìfica | modìfica wikitèsto]
Mar del Plata a l'è 'n'importante çittæ-porto d'Argentinn-a, capolêugo d'o partido de General Pueyrredón, inta costa de l'Oçeano Atlantico, a-o sûd-est d'a Provincia de Buenos Aires. Co-ina popolassiôn de 541.857 abitanti (2001), a s'attrêuva a-o sûd-est d'a çittæ de Buenos Aires.
Fôndä into 1874, a l'è senpre stæta 'n grande çentro de pesca. O sêu porto l'è ûn d'i prinçipâli de l'Argentinn-a, e o conta ascì inta sêu popolassiôn di grûppi d'emigræ italien.
Ûn d'i sêu personaggi ciû famôxi o l'è o mûxicista de tango Astor Piazzolla, nasciuo a Mar del Plata into 1921.
Tûrìximo[modìfica | modìfica wikitèsto]
A l'è a çittæ tûristega ciû importante d'o pàize, disponendo d'a ciû larga infrastruttûa alberghëa de l'Argentinn-a.
Collegä con Buenos Aires da l'autostradda nûmmero 2, c'a l'è transcitä ògni estæ da di mûggi de tûristi verso a costa, a sêu popolassiôn a vegne tripplicä in quell'ærta stagion, quande tra quattro e sei millioin de tûristi arîvan da tûtto o pàize, in macchina, aèreo, ferrocarrile e àutobus, pe godî de sêu spiâge, che ghe dan o nomme de "Perla de l'Atlántico" oppûre "la Feliz" (a çittæ felixe).
Tra i sêu pòsti tûrìsteghi, gh'è o Casinò, Playa Grande, a lanterna de Punta Mogotes, Cabo Corrientes, Parque Camet, Barrio Los Troncos, Torreón del Monje, e Las Ramblas. Ogni estæ a l'è çentro de diverse presentassioin tiatrâli, portando a-a çittæ nûmeroxi artisti nassionâli. De vòtte se dixe ch'a g'ha 'na çerta sumegiansa con Biarritz (Fransa).
Links[modìfica | modìfica wikitèsto]
- Pàggina ofiçiâ de Mar del Plata
- Mar del Plata Tourist Guide
- Stöja d'a çittæ de Mar del Plata (spagnòllo)
- Pescare.com.ar - Nôtìssie de l'indûstria peschëa de Mar del Plata
- Scïto d'o Festivâ de Cinema de Mar del Plata
- Immaggini in diretta da Mar del Plata
- Fotografîe de Mar del Plata e periferia
- Dâti d'o pôrto de Mar del Plata
- Côllettivitæ d'emigræ d'o môndo a-a çittæ de Mar del Plata


text:
Alghero
Alghero (L'Alguer in catalàn e S'Alighèra in sardo), o l'è 'n comûn italiàn de circa 42.000 abitanti, inta provinsa de Sassari, a-o nòrd-òvest da Sardegna.
Stöja[modìfica | modìfica wikitèsto]
O l'è stæto fondòu circa 1102 da-a famiggia Doria, d'origgine zeneise, comme pòrto fortificòu. I Doria g'han avûo o poèi pe seccoli, eççetto 'n corto periodo de dominassion pisann-a (1283-1284). In 1353 o l'è stæto cattûròu da-i Aragoneixi e o s'ha svilûppòu grassie a-a colonissassion catalann-a. Inta primma meitæ do seccolo XVI o l'ha riçevûo o tittolo de "Ciutat de L'Alguer" e a l'è fiorîa in prosperitæ econommica. Dòpo o periodo Catalano-Aragoneise, a l'è rivä a Spagna d'i Absburgo, c'a ghe l'ha portòu a-a decadensa. Into 1720, alghero e a Sardegna son stæti trasferti a-o Piemonte.
Léngua[modìfica | modìfica wikitèsto]
Gh'è 'na minoransa c'a pârla a Léngua catalann-a da quande i catalæn a ghe dominâvan, avendo tiòu fêua a popolassion sarda locâle in 1372. O catalan o l'è stæto cangiòu da-o spagnòllo into seccolo XVII e dappêu da l'italian. I stûdi ciû reçenti inscia sêu realtæ lenguistega mostran che o 22.4% da popolassion a pârla o catalàn algheréise comme primma léngua, e o 90% g'ha conoscensa de quella pârla.
- Informaçion lenguistega da Generalitat de Catalunya (formatto pdf)


text:
Mascimo termico do Paleocene-Eocene
O cangiamento ciu significativo in te condiçioin da superfiçie terrestre, in te tutta l'era do Cenozoico, o l'ebbe iniçio in corrispondença do passaggio tra i epoche do Paleocene e de l'Eocene, a l'incirca 55 mioin d'anni fa. Questo evento, noto comme Mascimo termico do Paleocene-Eocene (normalmente abbreviao in PETM, da-a corrispondente terminologia ingleise Paleocene-Eocene Thermal Maximum, ma de votte indicao anche comme ETM1, da l'ingleise Eocene Thermal Maximum 1), o fu associao a 'n rapido (in termin geologici) rescadamento globâ, a di profondi cangiamenti inti ecoscistemi e a de importanti perturbaçioin do ciclo do carbonio.[1]
E tempiatue do globo terrestre aomenton de circa 6 °C in te 'n periodo de circa 20.000 anni, fæto ch'o corrisponde a un incremento medio de 0,0003 °C pe anno. O rescadamento o l'ebbe di effetti fortemente letæ pe i foraminifei bentonici, molti di quæ andon incontro a 'n sostançiâ processo de estinçion. Pe i mammifei terrestri l'aomento da tempiatua e de l'anidride carbonica o comportò in molti caxi una diminuçion de dimenscioin,[2] ma sostançialmente a favoì a speciaçion evolutiva ch'a portò a-o sviluppo de nœuvi ordini biologici e de nœuve linie evolutive. Trascorso questo breve periodo, e tempiatue se ripoxiçionon insce di valoî in linia con quelli de l'epoca, caratterizzæ comunque da un trend in crescita.
L'evento o l'è associao a un'importante escurscion negativa de l'isotopo stabile do carbonio-13 (δ13C) in ti reperti foscili e a 'na diminuçion di carbonati depoxitæ in ti baçî oceanici. Quest'urtima osservaçion a suggerisce che una gran quantitæ de carbonio impoverio de l'isotopo 13C a segge intrâ in çircolo in te l'idrosfea e in te l'atmosfea terrestre a l'iniçio do PETM. L'evento o l'è oggetto de attento studdio da parte di sciençiæ pe identificâne con çerteçça e caose e e poscibili correlaçioin con l'aomento da concentraçion do gas a effetto særa in to corso di millenni.
Ìndice
- 1 Scituaçion
- 2 Evidençe do rescadamento globâ
- 3 Evidençe de l'aomento de carbonio
- 4 Effetti
- 5 Caose poscibili
- 6 O recupero
- 7 Note
- 8 Bibliografia
- 9 Collegamenti esterni
Scituaçion[modìfica | modìfica wikitèsto]
Durante l'Eocene, a configuraçion di oceani e di continenti a l'ea ciuttosto diversa da quella attuâ. L'istmo de Panama o no l' aiva ancon misso in collegamento o Nord e o Sud America, permettendo coscì a çircolaçion di ægue tra oceano Atlantico e Pacifico. In azzonta, o Canâ de Drake o l'ea cioso, impedindo coscì l'isoamento termico de l'Antartide. Anche se non tutti i indicatoî do livello de l'anidride carbonica (CO2) atmosferica do periodo coinciddan in ti valoî assolui, son però tutti concordi in te l'indicâ che i valoî ean scignificativamente ciu elevæ de quelli attuæ. Inoltre no gh'ea presença de calotte glaçiæ.[3]
E tempiatue insce-a superfiçie terrestre aomenton de circa 6 °C a partî da-a fin do Paleocene e pe tutta a primma parte de l'Eocene, curminando in te quello ch'o vegne ciammao l'optimun climatico de l'Eocene infeiô (EECO, da l'ingleise Early Eocene Climatic Optimum).[3] A questo graduâ incremento sparmao insce di tempi longhi, se sovrapposan a-o manco doî picchi ipertermici, cioè doî eventi geologicamente brevi (<200.000 anni) caratterizzæ da un rapido rescadamento globâ, di scignificativi cangiamenti ambientæ e di intensci aomenti do livello carbonioso. De questi o PETM o fu o ciu intenso e probabilmente o primmo do Cenozoico. Un atro ipertermico fu registrao circa 53,7 mioin d'anni fa (Ma) e o fu identificao comme Mascimo termico de l'Eocene 2 (ETM-2) o H-1.[4] L'é poscibile che di atri picchi ipertermici seggian avvegnui 53,6 Ma (H-2), 53,3 Ma (I-1), 53,2 Ma (I-2) e 52,8 Ma (dito K, X o ETM-3).[5][6][7] O numero, a definiçion, a dataçion precisa e o relativo impatto globâ di ipertermici de l'Eocene son oggetto de intense attivitæ de riçerca che devan anche ciæî se seggian avvegnui soltanto durante o graduâ rescadamento e se seggian correlabili a di atri scimili eventi avvegnui in tempi ciu antichi comme l'estinçion toarciann-a do Giurascico.
Evidençe do rescadamento globâ[modìfica | modìfica wikitèsto]
E tempiatue medie globæ aomenton de circa 6 °C in to corso de circa 20.000 anni, comme risulta da una serie de evidençe quæ una scignificativa (>1‰) escurscion negativa in to δ18O di gusci di foraminifei segge de superficie che di ægue oceaniche profonde. Dæta a scarscitæ de giaçço continentâ in to Paleocene infeiô, a variaçion do δ18O a porta a indicâ un incremento da tempiatua oceanica.[10] L'aomento da tempiatua o l'è supportao in ti foraminifei anche da-o rapporto Mg/Ca e da quello de di atri composti organici (TEX86, o TetraEther Index of lipids with 86 carbon atoms è un indexe basao insce-a compoxiçion di lipidi de membrann-e do picoplancton do phylum Crenarchaeota[11]).
A riduçion da massa de giaçço a l'ebbe anche comme effetto collaterâ a reduçion de l'albedo, ch'a portò de conseguença a un incremento da tempiatua maggiô a-i poli, che raggiunsan una tempiatua media annua compreisa tra 10 e 20 °C.[12] A superfiçie di ægue ciu settentrionæ de l'Ocean Artego[13] se rescâdò, a-o manco in te stagioin ciu cade, a-o punto da consentî o sviluppo de d'e forme de vitta tropicæ, comme o dinoflagellao Apectodinium augustum, che voeuan una tempiatua superfiçiâ a-o manco de 22 °C.[14]
Evidençe de l'aomento de carbonio[modìfica | modìfica wikitèsto]
Una ciæa evidença de un conscistente apporto de carbonio, impoverio de l'isotopo 13C, a-o prinçippio do PETM a l'è dæta da doe osservaçioin. A primma a 'è una prominente escurscion negativa in ta compoxiçion isotopica (δ13C) de faxi a apporto carbonioso che caratterizzan o PETM in ti vari ambienti de numerose localitæ. A segonda a l'é dæta da-a dissoluçion di carbonati in te seçioin stratigrafiche di moæ profondi.
A massa totâ de carbonio inmissa in te l'atmosfea e inti oceani durante o PETM a l'é tutt'aoa oggetto de dibattito. In teoria, da-a magnitudine de l'escurscion do δ13C l'è poscibile stimâ o quantitativo da dissoluçion di carbonati insce-o fondo do mâ. Tuttavia e oscillaçioin do δ13C varian in funçion da localitæ e da fase carboniosa analizzâ. In te di prelievi da ciattaforma carbonatega o valô o l'é in gio a 2‰, mentre in te di analixi di carbonati terrestri o da mateia organica o valô o supera ascì o 6‰.[15]
A dissoluçion di carbonati a varia anche in funçion di baçî oceanici. A razonze i picchi mascimi in te de zone de l'oceano Atlantico centrâ e settentrionâ, ma a l'é meno pronunçiâ in te l'oceano Paxifico. In base a-i dæti disponibili, e stimme de l'incremento do carbonio oscillan tra 2.500 e 6.800 miliardi de tonnellæ in te 20.000 anni.[16]
A duata de l'escurscion negativa do δ13C a l'é stæta calcolâ in te doî moddi complementæ. O riferimento dœuviao o l'é o carotaggio Core 690 estræto da l'Ocean Drilling Program (ODP) in to Mâ de Weddell e o tempo o l'é stæto carcolao assumendo un tascio de sedimentaçion costante.[17]
Un segondo modello megioativo o se basava invece insce l'approscimaçion che a Tæra a segge investia da un flusso costante de 3He da-o Sô; questo nuclide de origine cosmica o vegne produto a un tascio (quæxi) costante da-o Sô, e no gh'é raxoin pe ipotizzâ de sostançiæ variaçioin de l'intenscitæ do vento solâ in te 'n periodo de tempo coscì relativamente restreito.[18]
Entrambi i modelli no ariescian a spiegâ tutte e osservaçioin, ma g'han di punti d'accordio. Entrambi individuan doe tappe in ta diminuçion do δ13C, ognunn-a da diata de 1.000 anni e separæ tra lô da circa 20.000 anni. I modelli invece differiscian in ta stimma do tempo de recupero ch'a varia da 150.000 anni in to primmo caxo[17] a 30.000 anni do secondo modello.[18] Di atre evidençe indican che o rescadamento o precedette de circa 3.000 anni l'escurscion negativa do δ13C, anche se e caose no son ancon ciæe.[19] Anche di studi conduti in ti Pirenei spagnolli conferman un aomento da CO2 durante o PETM.[20]
Effetti[modìfica | modìfica wikitèsto]
O clima, oltre che ciu cado, o doviæ anche ese vegnuo ciu ummido, co-in aomento do tascio de evaporaçion ch'o razzonse o picco in ti tropici. I isotopi de deuterio indican che fu trasportao verso i poli una quantitæ de umiditæ supeiô a-a norma.[21] Questo doviæ avei apportao un maggiô contegnuo d' ægua doçe a l'oceano Artego, da-o momento che e precipitaçioin ciovose de l'emisfeo settentrionâ vegnivan canalizzae in quella direçion.[21]
Innalçamento do livello di oceani[modìfica | modìfica wikitèsto]
Anche in assença de l'apporto idrico derivante da-a fuxon di giaççi, dæta l'assença de calotte giaççæ, o livello di moæ o doviæ ese montao a caosa de l'espanscion termica.[14] E evidençe se pœuan dedue da-e fluttuaçioin di raggruppamenti de palinomorfi de l'oceano Artico, che riflettan una diminuçion relativa do materiâ organico de origine terrestre rispetto a quello de origine marinn-a.[14]
Alteraçion da çircolaçion de correnti marinn-e[modìfica | modìfica wikitèsto]
In to corso de 5.000 anni a partî da l'iniçio do PETM, i schemi de çircolaçion de correnti marin~e profonde subin una radicâ variazione.[22] Su scala globale, a direçion de risalita de correnti de fondo invertì a direçion do flusso, che in precedença ea sempre stæta da l'emisfeo meridionâ a quello settentrionâ e tâ inverscion a se mantégne pe circa 40.000 anni.[22] Questo cangiamento o 'apportò ægua ciu cada in te profonditæ di oceani, favoindo un ulteriô incremento termico.
Innalçamento do lisoclino[modìfica | modìfica wikitèsto]
O lisoclino o 'identifica a profonditæ a-a quâ o carbonato o comença a dissolvise (a-o de d'ato do lisoclino, o carbonato o l'é sorvesaturo): attualmente a linia a se poxiçion~a a una profonditæ media de circa 4.000 m. Questo livello o l'é funçion (tra l'atro) da tempiatua e da concentraçion da CO2 disciolta in te l'oceano. Un aomento de l'anidride carbonica o provoca un iniçiâ innalçamento da linia do lisoclino verso di ægue meno profonde[23] co-a conseguente dissoluçion di carbonati in ti ægue profonde. Questa acidificaçion di ægue profonde a pœu ese osservâ in ti carotaggi oceanici che mostran (dove a bioturbazione no l'agge perturbao troppo a stratificaçion) un improvviso cangiamento da-a bratta carbonatica grixa a-e argille rossastre a limite tra Paleocene-Eocene (seguie da un graduâ ritorno a cô grixo).[24] Quest'andio o l'é ben ciu pronunçiao in ti carotaggi do Nord Atlantico, suggeindo che l'acidificaçion a segge stæta ciu marcâ in quest'area, collegâ a un ciu cospicuo innalçamento do livello do lisoclino.[24]
In te de zone do sud-est Atlantico, o lisoclino o se innalçò de 2.000 m in poche miggiæa d'anni.[24]
Eventi anoscici[modìfica | modìfica wikitèsto]
In te de zone oceaniche, e in particolâ in to nord Atlantico, a bioturbaçion a l'é assente. Questo pœu ese collegao a un'anoscia di fondi oceanici o a 'n cangiamento de tempiatue di ægue profonde comme conseguença da za çitâ variaçion da çircolaçion de correnti marin-e. Tuttavia molti baçî oceanici fun soggetti a una bioturbaçion durante o PETM.[24]
Alteraçioin da flora e da fauna[modìfica | modìfica wikitèsto]
IL PETM o l'é accompagnao da un'estinçion de massa do 35-50% di foraminiferi bentonici (specialmente in ti ægue ciu profonde) in te 'n lasso de tempo de circa 1000 anni, cioè una perçentuâ de estinçion ciu elevâ de quella conseguente a-a grande estinçion de massa do Cretaceo-Paleocene avvegnua circadexe mioin d'anni primma. I foraminifei planctonici a-o contraio se diversificon e i dinoflagellæ ebban un'esploxone evolutiva. Anche pe i mammiferi o periodo o fu favoeive e o portò a una so radiaçion evolutiva, e un incremento o se registrò anche pe i battei.[19]
E estinçioin di ægue profonde son diffiçili da spiegâ, anche perché molte fun solo regionæ (pe o ciu in to nord Atlantico). Arcun-e ipotexi comme a riduçion da disponibilitæ de oscigeno conseguente a l'aomento de tempiatua, o l'aomentâ corroxivitæ conseguente a l'insaturaçion carbonatica di ægue profonde, no son suffixenti da lô a spiegâ i avvenimenti. L'unico fattô globâ unificante o fu l'aomento da tempiatua, ch'o doviæ ese quindi consciderao o maggiô responsabile. E estinçioin regionæ do nord Atlantico pœuan ese attribuie a l'anoscia di ægue profonde, collegâ a una diminuçion do flusso de remesciamento de correnti oceaniche,[16] o a-o rilascio e a-a rapida oscidaçion de gren quantitæ de metano.[25]
In ti ægue basse, l'aomento da concentraçion de CO2 o provocò un asbasciamento do pH verso di valoî ciu acidi, con de inevitabili conseguençe negative insce-i coali.[26] I esperimenti indican che questa aciditæ a l'é fortemente nociva anche pe o plancton carcaio.[27] O ligammo caosa-effetto o no l'é stabilio pe di atre componenti do plancton con guscio calcareo; infæti de reçenti evidençe indican che di coccolitofori (in particolâ l'Emiliania huxleyi) aomentan a cascificaçion e vegnan ciu abbondanti in presença de di elevate prescioin parçiæ de CO2.[28] L'acidificaçion invece a portò a una radiaçion di æghe fortemente cascificæ[29] e in mesua menô di foraminifei a debole cascificaçion (i coccolitofoi son æghe mentre i foraminifei son protozoi).[30]
A prolifiaçion di mammifei a l'é invece ciu particolâ. No gh'è alcun-a evidença de un aomento do tascio de estinçion in ta biocenoxi terrestre, tutt'a-o ciu l'aomento da tempiatua e de l'anidride carbonica o portò a una diminuçion de dimenscioin[2] ch'a porriæ avei favoio a speciaçion evolutiva. E specie diffuse in to Paleocene fun sostituie da di generi scimili ma aventi una massa infeiô do 50%-60%.[2] Molti ordini de mammifei supeioî, tra quæ artiodattili, cavalli e primati, appain e se diffusan sciu tutto o globo tra 13.000 e 22.000 anni doppo l'iniçio do PETM.[2] Questa diverscificaçion e disperscion di primati a fu un aspetto ciave pe a succesciva evoluçion uman-a.
Pe a flora gh'é de evidençe regionæ da reaçion adattativa a un periodo cado e arido co-ina rapida migraçion continentâ e intercontinentâ de specie.[32] I studi statisteghi insce-a dimenscion de fœugge stimman, in te de localitæ do Nord America, una riduçion da ciovoxitæ media do 40% a l'iniçio do PETM e o ritorno a di valoî precedenti verso a fin de l'evento.[32] A mancança de dæti globæ a no permette de valutâ i effetti do PETM insce-o climma. In te de zone, comme o Nord America e a Spagna, risultan evidençe de un periodo arido e cado mentre in te di atre zone, con l'aomento relativo di dinoflagellæ eutrofici in ti sedimenti mæn costê da Nœuva Zelanda, se deduxe un marcao aomento da ciovoxitæ.[32]
Caose poscibili[modìfica | modìfica wikitèsto]
E potençiæ caose do PETM son moltepliçi e no l'é façile discriminâle. Ghe fu un aomento globâ de tempiatue con un andamento pressoché costante, pe-o quæ occore individuâ o meccanismo ch'o produsse un picco improvviso, accentuao da di effetti scinergici de retroaçion poxitiva. O maggiô agiutto o pœu vegnî da l'analixi do bançamento tra i isotopi do carbonio. Semmo che ghe fu un'oscillaçion negativa compreisa tra −0,2% e −0,3% do δ13C in to ciclo complescivo do carbonio, e insce questa base poemo stimâ o quantitativo complescivo de massa carboniosa ch'o dev'ese stæto coinvolto in te l'evento. Questi carcoli se basan insce-a conscideraçion che a quantitæ de carbonio de origine esogena do Paleogene a foise comparabile con quella odierna.
Attivitæ vulcanica[modìfica | modìfica wikitèsto]
Pe bilanciâ a massa do carbonio e produe l'osservâ variaçion do δ13C, devan ese sciortie fœua da-o mantello terrestre attraverso l'attivitæ vulcanica a-o manco 1.500 Gton (miliardi de tonnellæ) in to corso di doî picchi de 1000 anni, saiv'a dî un quantitativo 200 votte maggiô do tascio de degassamento vulcanico da rimanente parte do Paleocene. In te tutta a stoia da Tæra no l'é mai stæto identificao un scimile incremento esploxivo de l'attivitæ vulcanica. In to mion d'anni che precedettan o PETM gh'ea stæto un intenso vulcanismo in ta parte orientâ da Groenlandia, ma non sufficiente a spiegâ a rapiditæ co-a quæ se innescò succescivamente o fenomeno. Anche ipotizzando che a gran parte di 1.500 Gton seggian stæte emisse in te 'n scingolo impulso, questo o no saiæ in graddo de spiegâ da solo a variaçion da concentraçion isotopica.
D'atra parte gh'é de indicaçioin che l'aomento de l'attivitæ o segge avvegnuo in te 'na fase succesciva do vulcanismo e associao a de frattue da assestamenti tettonici. De intruxoin de magma boggente in te di sedimenti ricchi de carbonio, porieivan avei innescao un degasamento de metan isotopicamente leggio in volummi sufficienti a provocâ un rescadamento globâ e giustificâ l'anomalia isotopica. Questa ipotexi a l'é supportâ da-a presença de esteixi complesci de sill intruxivi e di camin termæ che se estendan pe de miggiæa de chilometri in ti baçî sedimentai da Norvegia çentrâ e do Shetland occidentâ.[33][34]
L'é noto che e eruçioin vulcaniche de grande intenscitæ pœuan avei di importanti effetti insce-o climma, reduxendo o quantitativo de radiaçion solâ ch'a razonze a superfiçie terrestre, asbasciando a tempiatua da troposfea e modificando o schema da çircolaçion atmosferica. Un'intensa attivitæ vulcanica ch'a se protrae anche pe pochi giorni a l'è in graddo de emette di quantitativi de gas e çennie che pœuan influençâ o clima pe di anni. I gas sorfoæ se trasforman in aerosol, goççettin-e submicroscopiche che arrivan a contegnî scin a 75% de acido sorforego. Doppo un'eruçion, queste particelle de aerosol pœuan arestâ sospeise in ta stratosfea anche pe trei o quattro anni.[35]
De ulterioî faxi de attivitæ vulcanica porieivan avei innescao l'emiscion de metano e causao di atri eventi de rescadamento de l'Eocene comme o Mascimo termico de l'Eocene 2 (ETM-2).[16] L'é stæto inoltre proposto che l'attivitæ vulcanica in ti Caraibi a posse avei modificao a çircolaçion de correnti oceaniche amplificando coscì a dimenscion di cangiamenti climatici.[36]
Cicli orbitæ[modìfica | modìfica wikitèsto]
A presença de succescivi e ciu piccin eventi de rescadamento, comme o Mascimo termico de l'Eocene 2 (ETM-2 o orizzonte Elmo), a l'ha portao a formulâ l'ipotexi che questi eventi se ripetan a di intervalli regolæ collegæ a-i picchi de mascima eccentriçitæ de l'orbita terrestre, i cicli de Milanković, con di picchi ogni 100.000 e 400.000 anni. In base a questo carcolo, o periodo attuâ de rescadamento o doviæ duâ atri 50.000 anni, a caosa do minimo attuâ in te l'inclinaçion orbitâ. L'aomento de l'insolaçion, collegao a l'inclinaçion orbitâ, o provoca un aomento da tempiatua e o porta o scistema a innescâ de retroaçioin poxitive.[4]
Impatto cometaio[modìfica | modìfica wikitèsto]
Una teoria ch'a l' ha scœusso una breve notorietæ popolâ a l'ipotizza che una cometa ricca de 12C a l'agge corpio a Tæra dando iniçio a-o rescadamento globâ. Un impatto cometaio avvegnuo a cavallo tra Paleocene e Eocene o porriæ anche spiegâ de caratteristiche non ancon risolte, comme l'anomalia de l'iridio a Zumaia (in Spagna), l'improvvisa comparsa insce-e scugee da costa do New Jersey de argille caolinitiche contegninti di abbondanti nanoparticelle magnetiche, a quæxi contemporania escurscion di isotopi do carbonio e o mascimo termico. In effetti un impatto cometaio doviæ produe di effetti pressoché istantanei e verificabili segge insc l'atmosfea che insce-a superfiçie oceanica, con de succescive ripercuscioin in ti ægue profonde.[37]
Anche tegnindo conto di effetti de retroaçion, questo richiediæ comunque a-o manco 100 Gton de carbonio de proveniença extraterrestre.[37] Un tâ impatto coscì catastrofico o doviæ avei lasciao de traççe evidenti, che però a-o momento no son ancon stæte identificæ con çerteçça. L'ea stæto identificao un stræto de nœuve metri de argilla caratterizzao da un magnetismo inusoâ e s' ea ipotizzao ch'o foise stæto formao da l'impatto; a so formaçion a l'é resultâ però troppo lenta perché o magnetismo o posse ese consciderao comme o risultao de un impatto cometaio[19] e infæti s' è appurao che essa a l'é o risultao de l'açion de battei.[38] Anche l'anomalia de l'iridio (che soventi a l' è un indicatô de un apporto extraterrestre) osservâ in Spagna a l'é troppo debole pe associâla a un impatto cometaio.
Combustion da torba[modìfica | modìfica wikitèsto]
L'ea stæto ipotizzao ascì a combustion de di enormi quantitativi de torba, da-o momento che durante o Pliocene gh'ea una maggiô quantitæ de carbonio immagazzinâ in te biomasse terrestri de quanto ghe ne segge a-i nostri giorni, in quanto in te quello periodo e ciante aveivan una crescita ciu rigogliosa. Questa teoria a l'è stæta però respinta, perché pe produe a variaçion do δ13C osservâ, se saiæ dovuo bruxâ oltre o 90% de biomasse terrestri.[39]
Anche se o Paleocene o l'é riconosciuo comme un periodo de accumulaçion da torba, i studdi effettuæ non son riuscî a identificâ di evidençe da combustion de mateia organica foscile, segge sotto forma de caize che d'atro particolao carbonioso.[39]
Emiscioin de metano[modìfica | modìfica wikitèsto]
Nisciun-a de ipotexi finoa elencæ a l'è in graddo da sola de spiegâ a variaçion isotopica do δ13C o o rescadamento do PETM.[40] Un poscibile meccanismo de spiegaçion che porriæ amplificâ un-a de perturbaçioin iniçiæ o l'é quello di clatrati.[40] In particolæ condiçioin de tempiatua e de prescion, o metano che vegne continuamente produto da-a decompoxiçion microbica in ti sedimenti marin, o forma con l'ægua un clatrato, una struttua stabile a forma de gaggia che (comme o giaçço) o l'intrappola e molecole de gas in forma solida.[40] Con l'aomento da tempiatura, a prescion richiesta pe mantegnî stabile questa configuraçion a 'aomenta, coscicché i clatrati ciu superfiçiæ començan a collassâ liberando o metano ch'o sfuzze in te l'atmosfea. Poiché i clatrati de origine biogenica g'han un picco in to δ13C de −60 ‰ (per i clatrati inorganici o valô o vâ −40 ‰), anche de masse relativamente piccin-e pœuan produe de scignificative escurscioin do rapporto isotopico δ13C.[40]
Inoltre o metano o l'é un potente gas a effetto særa, ch'o produxe quindi un elevao rescadamento; a trasmiscion do calô a-i sedimenti marin de profonditæ, provocâ da-e correnti oceaniche, a porta a una ulteriô destabilizzaçion di clatrati. O tempo richiesto pe un aomento da tempiatua in graddo de diffonde o calô a una profonditæ sufficiente a innescâ o collasso di clatrati o l'é stimao in circa 2.300 anni, anche se o calcolo o l'é fortemente influençao da-e assunçioin de partença.[40] O rescadamento oceanico dovuo a de alluvioin e e variaçioin de prescion conseguenti a un asbasciamento do livello marin, porieivan avei provocao un'instabilitæ di clatrati e o rilascio do metano intrappolao. Questo processo o pœu avvegnî in tempi de quarche miggiâ d'anni. O processo inverso, a fissaçion do metan in ti clatrati, o richiede invece de dexenn-e de miggiæa d'anni.[41]
Circolaçion oceanica[modìfica | modìfica wikitèsto]
I modelli sciu grande scaa da çircolaçion oceanica son importanti pe comprende o meccanismo do trasporto de calô attraverso i oceani, anche se a nostra comprenscion a l'é ancon a un stadio preliminâ. I modelli indican che gh'é di meccanismi che permettan un rapido trasferimento do calô a-e piattaforme oceaniche di ægue basse che contengnan di clatrati, ma questi modelli no ariescian a riprodue a distribuçion di dæti effettivamente osservâ. "Un rescadamento collegao a un'inverscion da sud a nord da formaçion de correnti di ægue profonde, o saiæ in graddo de produe un calô sufficiente a destabilizzâ i gas idræ do fondo marin fin a una profonditæ de a-o manco 1.900 m" (K. Bice e J. Marotzke). Questa destabilizzaçion a porriæ avei produto o relascio de ciu de 2.000 Gton (miliardi de tonnellæ) de gas metan dai clatrati do fondo oceanico.[42]
O PETM o porriæ ese stæto causao da un graduâ rescadamento globâ ch'o l' agge superao una sœuggia de stabilitæ do scistema provocando un sato verso un nœuvo equilibrio. Questi sati son stæti osservæ anche in ti modelli climatici do quaternaio, segge moderni che futui.[42]
O recupero[modìfica | modìfica wikitèsto]
A variaçion da distribuçion isotopica do carbonio-13 (δ13C) a l'indica una duata compreisa tra 170.000[17][43] e 120.000[18] anni, ch'a l'é relativamente rapida se confrontâ co-o tempo de permanença do carbonio in te l'atmosfea moderna (100-200.000 anni). Una spiegaçion esauriente de questo rapido recupero a deve includde un scistema de retroaçion.[44]
O scistema ciu probabile de recupero o ciamma in caosa un aomento da produttivitæ biologica attraverso o trasporto do carbonio in te profonditæ oceaniche. A questo se saiæ accompagnao un aomento globâ de tempiatue e di livelli de CO2, comme ascì un incremento da disponibilitæ de nutrienti, derivante da l'aomento de l'eroxon continentâ a prœuvo a-e ate tempiatue e a-a maggiô ciovoxitæ; anche l'attivitæ vulcanica a pœu avei apportao di nœuvi nutrienti. Segondo çerti autoî un'evidença de questa accresciua produttivitæ biologica a provegne da-o bario biogenetico,[44] mentre segondo di atri se pœu dedue da l'aomento do bario deslenguao in to metano.[45]
A diverscificaçion a suggerisce un aomento da produttivitæ in te zone costêe, ciu cade e fertilizzæ da-o deflusso di ægue, ch'a l'aviæ compensao a riduçion de produttivitæ in ti fondi oceanici.[30]
Note[modìfica | modìfica wikitèsto]
- ↑ Katç M.E., Pak, D.K.; Dickens, G.R.; Miller, K.G. (1999). The Source and Fate of Mascive Carbon Input During the Latest Paleocene Thermal Maximum. Science 286 (5444): 1531-1533 (in ingleise). DOI:10.1126/science.286.5444.1531.
- ↑ 2,0 2,1 2,2 2,3 (2003). Mammalian responses to climate change at the Paleocene-Eocene boundary: Polecat Bench record in the northern Bighorn Basin, Wyoming. Causes and Consequences of Globally Warm Climates in the Early Paleogene 369: 463 (in inglese). DOI:10.1130/0-8137-2369-8.463. URL consultato in data 28 febbraio 2008.
- ↑ 3,0 3,1 Zachos, J.C., Dickens, G.R.; Zeebe, R.E. (2008). An early Cenozoic perspective on greenhouse warming and carbon-cycle dynamics. Natue 451 (7176): 279–83 (in ingleise). DOI:10.1038/nature06588. PMID 18202643.
- ↑ 4,0 4,1 Lourens, L.J., Sluijs, A.; Kroon, D.; Zachos, J.C.; Thomas, E.; Röhl, U.; Bowles, J.; Raffi, I. (2005). Astronomical pacing of late Palaeocene to early Eocene global warming events. Natue 435 (7045): 1083–1087 (in ingleise). DOI:10.1038/nature03814. Errô inte notte: Tag
non vallido; o nomme "Lourens2005" o l'è stæto definio ciù votte con di contegnui despægi
- ↑ Nicolo, M.J., Sluijs, A.; Kroon, D.; Zachos, J.C.; Thomas, E.; Röhl, U.; Bowles, J.; Raffi, I. (2007). Multiple early Eocene hyperthermals: Their sedimentary exprescion on the New Zealand continental margin and in the deep sea. Geology 35 (8): 699–702 (in ingleise). DOI:10.1130/G23648A.1.
- ↑ Sluijs, A., Schouten, S.; Donders, T.H.; Schoon. P.L.; Röhl, U.; Reichart, G.-J.; Sangiorgi, F.; Kim, J.-H.; Sinninghe Damsté, J.S.; Brinkhuis, H. (2009). Warm and wet conditions in the Arctic region during Eocene Thermal Maximum 2. Natue Geoscience 2 (11): 777–780 (in ingleise). DOI:10.1038/ngeo668.
- ↑ Stap, L., Lourens, L.J.; Thomas, E.; Sluijs, A.; Bohaty, S.; Zachos, J.C. (2010). High-resolution deep-sea carbon and oxygen isotope records of Eocene Thermal Maximum 2 and H2. Geology 38 (7): 607–610 (in ingleise). DOI:10.1130/G30777.1.
- ↑ Schmidt, Gavin. Ocean Burps and Climate Change?. Goddard Institute for Space Studies, NASA, gennaio 2003. URL consultato in data 27 aprile 2012.
- ↑ Shipboard Scientific Party (gennaio 2002). Leg 198 Preliminary Report. (Ocean Drilling Program Prelim. Rpt, 98) (in ingleise). URL consultato in data 27 aprile 2012.
- ↑ Thomas, E., Shackleton, N.J. (1996). The Paleocene-Eocene benthic foraminiferal extinction and stable isotope anomalies. Geological Society London Special Publications 101 (1): 401 (in ingleise). DOI:10.1144/GSL.SP.1996.101.01.20.
- ↑ Wuchter, C., Schouten, S.; Coolen, M.J.L.; Sinninghe Damste´, J.S. (2004). Temperature-dependent variation in the distribution of tetraether membrane lipids of marine Crenarchaeota: Implications for TEX86 paleothermometry. Paleoceanography (19) (in ingleise). DOI:10.1029/2004PA001041.
- ↑ Shellito, C.J., Sloan, L.C.; Huber, M. (2003). Climate model sensitivity to atmospheric CO2 levels in the Early-Middle Paleogene. Palaeogeography, Palaeoclimatology, Palaeoecology 193 (1): 113–123 (in ingleise). DOI:10.1016/S0031-0182(02)00718-6.
- ↑ Di carotaggi eseguî a Lomonosov ridge, attualmente scituao a 87°N.
- ↑ 14,0 14,1 14,2 Sluijs, A., et al., op. cit., 2006.
- ↑ Norris, R.D., Röhl, U. (1999). Carbon cycling and chronology of climate warming during the Palaeocene/Eocene transcition. Natue 401 (6755): 775–778 (in ingleise). DOI:10.1038/44545.
- ↑ 16,0 16,1 16,2 Panchuk, K., Ridgwell, A.; Kump, L.R. (2008). Sedimentary response to Paleocene-Eocene Thermal Maximum carbon release: A model-data comparison. Geology 36 (4): 315–318 (in ingleise). DOI:10.1130/G24474A.1.
- ↑ 17,0 17,1 17,2 Röhl, U., Bralower, T.J.; Norris, R.D.; Wefer, G. (2000). New chronology for the late Paleocene thermal maximum and its environmental implications. Geology 28 (10): 927–930 (in ingleise). DOI: 2.0.CO;2 10.1130/0091-7613(2000)28 2.0.CO;2.
- ↑ 18,0 18,1 18,2 Farley, K.A., Eltgroth, S.F. (2003). An alternative age model for the Paleocene—Eocene thermal maximum using extraterrestrial 3He. Earth and Planetary Science Letters 208 (3-4): 135–148 (in ingleise). DOI:10.1016/S0012-821X(03)00017-7.
- ↑ 19,0 19,1 19,2 Sluijs, A., Brinkhuis, H.; Schouten, S.; Bohaty, S.M.; John, C.M.; Zachos, J.C.; Reichart, G.J.; Sinninghe Damste, J.S.; Crouch, E.M.; Dickens, G.R. (2007). Environmental precursors to rapid light carbon injection at the Palaeocene/Eocene boundary. Natue 450 (7173): 1218–21 (in ingleise). DOI:10.1038/nature06400. PMID 18097406. Errô inte notte: Tag
non vallido; o nomme "Sluijs2007" o l'è stæto definio ciù votte con di contegnui despægi
- ↑ Schmitç B., Pujalte, V. (2007). Abrupt increase in seasonal extreme precipitation at the Paleocene-Eocene boundary. Geology 35 (3): 215-218 (in ingleise). DOI:10.1130/G23261A.1.
- ↑ 21,0 21,1 Pagani, M., et al., op. cit., 2006.
- ↑ 22,0 22,1 (2006). Abrupt reversal in ocean overturning during the Palaeocene/Eocene warm period. Natue 439 (7072): 60–3 (in ingleise). DOI:10.1038/nature04386. PMID 16397495.
- ↑ Dickens, G.R., Castillo, M.M.; Walker, J.C.G. (1997). A blast of gas in the latest Paleocene; simulating first-order effects of massive dissociation of oceanic methane hydrate. Geology 25 (3): 259–262 (in ingleise). DOI: 2.3.CO;2 10.1130/0091-7613(1997)025 2.3.CO;2. PMID 11541226. URL consultato in data 28 febbraio 2008.
- ↑ 24,0 24,1 24,2 24,3 (2005). Rapid Acidification of the Ocean During the Paleocene-Eocene Thermal Maximum. Science 308 (5728): 1611–1615 (in ingleise). DOI:10.1126/science.1109004. PMID 15947184.
- ↑ (1999). An assessment of the biogeochemical feedback response to the climatic and chemical perturbations of the LPTM. GFF 122 (1): 188–189 (in inglese). DOI:10.1080/11035890001221188.
- ↑ Langdon, C., Takahashi, T.; Sweeney, C.; Chipman, D.; Goddard, J.; Marubini, F.; Aceves, H.; Barnett, H.; Atkinson, M.J. (2000). Effect of calcium carbonate saturation state on the calcification rate of an experimental coral reef. Global Biogeochemical Cycles 14 (2): 639–654 (in inglese). DOI:10.1029/1999GB001195. URL consultato in data 28 febbraio 2008.
- ↑ (2000). Reduced calcification of marine plankton in response to increased atmospheric CO2. Natue 407 (6802): 364–367 (in inglese). DOI:10.1038/35030078. PMID 11014189.
- ↑ Iglesias-Rodrigueç D., et al. (2008). Phytoplankton Calcification in a High-CO2 World.. Science 320 (5874): 336–40 (in inglese). DOI:10.1126/science.1154122. PMID 18420926.
- ↑ (2002). Evidence of surface water oligotrophy during the Paleocene-Eocene thermal maximum: Nannofossil assemblage data from Ocean Drilling Program Site 690, Maud Rise, Weddell Sea. Paleoceanography 17 (2): 1023 (in inglese). DOI:10.1029/2001PA000662. URL consultato in data 28 febbraio 2008.
- ↑ 30,0 30,1 (1998). Evolutionary consequences of the latest Paleocene thermal maximum for tropical planktonic foraminifera. Palaeogeography, Palaeoclimatology, Palaeoecology 141 (1): 139–161 (in inglese). DOI:10.1016/S0031-0182(98)00017-0. URL consultato in data 28 febbraio 2008.
- ↑ Smithsonian museum of natural history: Phil Gingerich, "Big little big"
- ↑ 32,0 32,1 32,2 Wing, S.L., Harrington, G.J.; Smith, F.A; Bloch, J.; Boyer, I.; Douglas, M.; Freeman, K.H. (novembre 2005). Transcient floral change and rapid global warming at the Paleocene-Eocene boundary. Science (in inglese).
- ↑ (2004). Release of methane from a volcanic basin as a mechanism for initial Eocene global warming.. Natue 429 (6991): 542–545 (in inglese). DOI:10.1038/nature02566. PMID 15175747.
- ↑ (2007). Paleocene-Eocene Thermal Maximum and the Opening of the Northeast Atlantic. Science 316 (5824): 587–9 (in inglese). DOI:10.1126/science.1135274. PMID 17463286.
- ↑ Jason Wolfe. Volcanoes and Climate Change. Earth Observatory, NASA, 5 settembre 2000. URL consultato in data 29 aprile 2012.
- ↑ Bralower, T.J., Thomas, D.J., Zachos, J.C., Hirschmann, M.M., Röhl, U., Sigurdsson, H., Thomas, E., Whitney, D.L. (1997). High-resolution records of the late Paleocene thermal maximum and circum-Caribbean volcanism: Is there a causal link?. Geology 25 (11): 963–966 (in inglese). DOI: 2.3.CO;2 10.1130/0091-7613(1997)025 2.3.CO;2.
- ↑ 37,0 37,1 (2003). A case for a comet impact trigger for the Paleocene/Eocene thermal maximum and carbon isotope excursion. Earth and Planetary Science Letters 211 (1-2): 13–26 (in inglese). DOI:10.1016/S0012-821X(03)00188-2. URL consultato in data 28 febbraio 2008.
- ↑ (2007). Magnetofossil Spike During The Paleocene-eocene Thermal Maximum: Ferromagnetic Resonance, Rock Magnetiç And Electron Microscopy Evidence From The Atlantic Coastal Plain Of New Jersey. Palaeoceanography 22 (4): PA4103 (in inglese). DOI:10.1029/2007PA001473.
- ↑ 39,0 39,1 Moore, E, Kurtç A.C. (2008). Black carbon in Paleocene-Eocene boundary sediments: A test of biomass combustion as the PETM trigger. Palaeogeography Palaeoclimatology Palaeoecology 267 (1-2): 147 (in inglese). DOI:10.1016/j.palaeo.2008.06.010.
- ↑ 40,0 40,1 40,2 40,3 40,4 (2001). Uncorking the bottle: What triggered the Paleocene/Eocene thermal maximum methane release?. Paleoceanography 16 (6): 667 (in inglese). DOI:10.1029/2000PA000615. URL consultato in data 28 febbraio 2008.
- ↑ MacDonald, G.J. (1990). Role of methane clathrates in past and futue climates. Climate Change 16 (3): 247-281 (in ingleise). DOI:10.1007/BF00144504.
- ↑ 42,0 42,1 (2002). Could changing ocean circulation have destabilized methane hydrate at the Paleocene/Eocene boundary. Paleoceanography 17 (2): 1018 (in inglese). DOI:10.1029/2001PA000678. URL consultato in data 29 febbraio 2008.
- ↑ Röhl, Ursula (2007). On the duration of the Paleocene-Eocene thermal maximum (PETM). Geochemistry Geophysics Geosystems 8 (12): Q12002 (in inglese). DOI:10.1029/2007GC001784.
- ↑ 44,0 44,1 (2000). Termination of global warmth at the Palaeocene/Eocene boundary through productivity feedback. Natue 407 (6801): 171–4 (in inglese). DOI:10.1038/35025035. PMID 11001051.
- ↑ Dickens, G. R.; Fewless, T.; Thomas, E.; Bralower, T. J. (2003). Excess barite accumulation during the Paleocene-Eocene thermal Maximum: Mascive input of dissolved barium from seafloor gas hydrate reservoirs. Special Paper 369: Causes and consequences of globally warm climates in the early Paleogene. 369. p. 11. http://dx.doi.org/10.1130%2F0-8137-2369-8.11
Bibliografia[modìfica | modìfica wikitèsto]
- Windley, Brian F., The Evolving Continents (in inglese), New York, Wiley Press [1984], 195. ISBN 0-471-91739-7
- Bradleye, Raymond S., Quaternary paleoclimatology: methods of paleoclimatic reconstruction (in inglese), Boston, Allen & Unwin, 1985. ISBN 0-04-551067-9
- Imbrie, John; Imbrie, Katherine Palmer, Ice ages: solving the mystery (in inglese), Cambridge MA, Harvard University Press, 1986, c1979. ISBN 0-674-44075-7
- Margulis, Lynn; Dorion, Sagan, Origins of sex: three billion years of genetic recombination (in inglese), New Haven, Yâ University Press, 1986. ISBN 0-300-03340-0
- Gould, Stephen Jay, Wonderful life, the story of the Burgess Shâ (in inglese), New York, W.W. Norton, 1989. ISBN 0-393-02705-8
- Crowley, Thomas J.; North, Gerald R., Paleoclimatology (in inglese), Oxford, Clarendon Press, 1996, Vol. 18. ISBN 0-19-510533-8
- Ruddimann, William F., Earth's Climate — Past and Futue (in inglese), Palgrave Macmillan, 2001. ISBN 0-7167-3741-8
- Jenkyns, H.C., Forster, A.; Schouten, S.; Sinninghe Damsté, J.S. (2004). High tempiatures in the Late Cretaceous Arctic Ocean. Natue 432: 888–892 (in inglese). DOI:10.1038/nature03143.
- Drummond, Carl N., Wilkinson, Bruce H. (2006). Interannual Variability in Climate Dæta. Journal of Geology 114 (3): 325–339 (in inglese). DOI:10.1086/500992.
- Karl-Heinz Ludwig, Eine kurze Geschichte des Klimas. Von der Entstehung der Erde bis heute (in tedesco), Herbst, 2006. ISBN 3-406-54746-X
- Moran, K., et al. (2006). The Cenozoic palaeoenvironment of the Arctic Ocean. Natue 441: 601–605. DOI:10.1038/nature04800.
- Pagani, M., Pedentchouk, N.; Huber, M.; Sluijs, A.; Schouten, S.; Brinkhuis, H.; Sinninghe Damsté, J.S.; Dickens, G.R.; et al. (2006). Arctic hydrology during global warming at the Palaeocene/Eocene thermal maximum. Natue 442 (7103): 671–675 (in ingleise). DOI:10.1038/nature05043. PMID 16906647.
- Sluijs, Appy, Global change during the Paleocene-Eocene thermal maximum (in inglese), Universitæ de Utrecht, Texi de dottorato, 2006. URL consultato il 4 maggio 2012. Template:NoISBN
- Sluijs, A., Schouten, S.; Pagani, M.; Woltering, M.; Brinkhuis, H.; Damsté, J.S.S.; Dickens, G.R.; Huber, M.; Reichart, G.J.; Stein, R.; et al. (2006). Subtropical Arctic Ocean tempiatures during the Palaeocene/Eocene thermal maximum. Natue 441 (7093): 610–613 (in ingleise). DOI:10.1038/nature04668. PMID 16752441.
- Thomas, Ellen, et al. (2006). Eocene Hyperthermal Event Offers Inscight into Greenhouse Warming. Eos, Transactions, American Geophysical Union 87 (17): 165-167 (in ingleise).
- Lippert, Peter C. (2008). Big discovery for biogenic magnetite. PNAS 105 (46): 17595-17596 (in ingleise). DOI:10.1073/pnas.0809839105.
Collegamenti esterni[modìfica | modìfica wikitèsto]
- (EN) Paleocene–Eocene Thermal Maximum. Palaeontology Online. URL consultato in data 4 maggio 2012.
- (EN) Looking Forward by Looking Back: What Does the Foscil Record Say About Climate Change? (video). Smithsonian Institution Online Conference on Climate Change, settembre 2009. URL consultato in data 4 maggio 2012.
- Template:Çitta news
- (EN) PETM: Unearthing Ancient Climate Change (video) in Science Bulletin. American Museum of Natural History, 2008. URL consultato in data 4 maggio 2012.
- Alex Kirby. (EN) North Pole 'was once subtropica l'. BBC News, 7 settembre 2004. URL consultato in data 4 maggio 2012.
- (EN) North Pole's ancient past holds clues about future global warming. PhysOrg.com, 31 maggio 2006. URL consultato in data 4 maggio 2012.
- (EN) New findings show a slow recovery from extreme global warming episode 55 million years ago. PhysOrg.com, 10 giugno 2005. URL consultato in data 4 maggio 2012.
- Template:Çitta news
dottorato


text:
A lengoa de ’n pòpolo
Chi s’òcupa de parlæ locali e de lengoe minoritaie, armeno ’na vòtta o l’à sentio parlâ do poeta sicilian Ignazio Buttitta (1899-1997), in particolare de ’na seu poêxia, scrita do 1970, e intitolâ “Lengoa e dialetto”. A verscion in sicilian co-â traduçion in italian a se peu atrovâ inte questa pagina. Chi m’é cao prezentâ a traduçion in zeneize, ch’o fæto mi, do testo integrale dov’ò levòu o riferimento a-a Sicilia pròpio pe rende o scrito ciù universale.
In pòpolo
mettilo in cadenn-e,
despeuggilo,
atappighe a bocca,
o l’é ancon libero.
Levighe o travaggio,
o pasapòrto,
a töa dov’o mangia,
o letto dov’o dorme,
o l’é ancon ricco.
In pòpolo
o vegne pövio e servo
quande gh’aröban a lengoa
riçevua da-i poæ:
o l’é perso pe senpre.
O vegne pövio e servo
quande e paròlle no generan ciù paròlle
e se mangian tra de liatre.
Me n’acòrzo òua,
mentre acòrdo a chitara do dialetto
ch’a perde ’na còrda a-o giorno.
Mentre sarsiscio
a teia camoâ
ch’à tesciuo i nòstri avi
co-a lann-a de pegoe di nòstri monti.
E son pövio:
gh’ò i dinæ
e no i pòsso spende;
i gioielli
e no i pòsso regalâ;
o canto
inta gaggia
co-e ae tagiæ.
In pövio
ch’o s’aleita inti tetin sciuti
da moæ putativa
chò-u ciamma figgio
pe sgreuxo.
Niatri ghe l’aivimo a moæ,
e ne l’an aröbâ;
a l’aiva i tetin a fontann-e de læte
e gh’an bevuo tutti,
òua ghe spuan.
N’é arestòu a seu voxe,
a còcina,
a nòtta bassa
do son e do mogogno:
ste cöse chi no ne e peuan aröbâ.
N’é arestòu a somegiansa,
o passo,
i gesti,
i lanpi inti euggi:
ste cöse chi no ne e peuan aröbâ.
No ne e peuan aröbâ,
ma semmo restæ pövei
e òrfani o mæximo.
8 Commenti
-
O dixe finn-a ben!
-
Belìscime pòule. E lengoe minoritaie son a vôxe do cheu e da stöia de tûtti noiâtri.
-
grazie, bella poêxia e traduçion
Na domanda: a pòula “misci” a no s´adeuvia ciù â giornâ d´ancheu? o fòscia a l´a solo che ´n senso materiale e inte´n senso metafoico l´e megio dî pövei?
-
Bella,câo Franco,a tradoçion de Buttitta; anche a mi o me gusta tradùe in dialetto ‘e poexìe italiane o anche latine o gréghe e poi méttighe da-a vixìn ‘a maê vérxiòn italiana,poetica au maê mégio pe’ dà modo a chi no parla ‘o dialétto de avixinâseghe aumànco un po’. Ürtimamente ho traduto ‘a Satira nona do primo libro de Oraxio e gh’ho daêto come titolo :”L’ angosciòso stancaçérvélli (pe’ no dî ‘rompib…’) “. L’uso do dialëtto,mésc-ciou all’italiàn e ‘ae âtre léngöe o me fa sentî ciù ricca e o me fa dexidiâ de parlalo e de rendine partecipi anche quélli ch’i o sân poco o nìnte. Alégri !
-
Salve,
Nu so cöse vêu dì à paròlla “Sarsiscio”.
À l’é ‘na bella Poêxia pinn-a de sentimenti e profonda.


text:
James Cook
James Cook (Marton, North Yorkshire, 27 Ottobre 1728 - † Hawaii, 14 Frevâ 1779), o l'è stæto 'n navegatô, esploratô e cartografo ingleise.
O l'ha fæto tréi viagi attraverso l'Oçeano Paciffigo, dûrante i quæ o l'ha descrîto con preçixon de gren àree, e tante ìsoe e coste son stæte docûmentæ pe-a primma vòtta in cârte ouropee.
I sêu sûccesci ciû notevoli son stæti a scoverta e o reciammo pe-a Gran Bretagna da costa orientâ d'Oustralia, a scoverta ouropea de ìsoe Hawaii e a çirconnavigassion de Terranova e Neuva Selanda.


text:
HTML
In informatica, l'HyperText Markup Language (HTML; traduçion leterale: lengoaggio a marcatoî pe ipertesti) o l'é un lengoaggio de markup. Nasciûo pe-a formataçion e inpaginaçion de documenti ipertestoali disponibili into web 1.0, ancheu o l'é prinçipalmente adeuviòu pe-o dizacobiamento da strutûa lògica de 'na pagina web (definîa aponto da-o markup) e-a seu rapresentaçion, gestia co-i stîli CSS pe adatâse a-e nêuve esigense de comunicaçion e pubricaçion in sce Internet.
L'HTML o l'é 'n lengoaggio de pùbrico dominio, a quæ scintasci a l'é stabilîa da-o World Wide Web Consortium (W3C). HTML o l'é derivòu da-o SGML, un meta-lengoaggio ch'o serve pe-a definiçion de lengoaggi pe prodûe documenti destinæ a-a trasmiscion in formòu eletrònico. A verscion atoâle, a quinta, a l'é stæta rilasciâ da-o W3C into òtobre 2014.
A caxon prinçipâ che à portòu o W3C e i seu menbri a svilupâ HTML5 a l'êa a necesitæ de fornî diretamente e fonçionalitæ che ean primma disponibili con de-e estenscioin pròpietâie feua da-i browser, comme Adobe Flash e scimili. Un segondo òbietîvo che gh'aivan i svilupatoî o l'êa de garantî 'na magiô conpatibilitæ tra i diversci browser, indipendentemente da-a piataforma software adeuviâ, e in mòddo da anâ derê a l'espanscion do mercòu di dispoxitivi mòbili.


text:
Riforma protestante
Riforma protestante - Movimento religiozo, polìtico e cortuâ ch'ò produsse into 16° sec. a frattûa da crestianitæ in despægie comunitæ, groppi ò sette.
Da Lutero a-a paxe d'Aogusta[modìfica | modìfica wikitèsto]
A Riforma a sccióì prinçipalmente da de motivaçioin religioze dettæ da-a redescoerta de l'Evangeio comme anonçio da libbera graççia de Dê, donâ a-o peccatô indipendentemente da-i so meiti, e da-a crìttica da degeneraçion morâ e spritoâ da Gexa. Dæta convençionâ do començo da Riforma protestante a l'è o 31 ott. 1517, o giorno che o Martin Lutero o l'aviæ afisso a-a porta da gexa do castello de Wittenberg e so 95 texi contra ò scandalo de indulgençe, afrontando i problemi da penitença, do peccao e da graççia. A dotriña luteraña a devègne arma de lotta polittica di prìnçipi todeschi, che viddan inte questa a poscibilitæ de sotrâse a l'aotoritæ imperiâ e de incamiâ i bén eclexasteghi. Doppo e diete de Spira (1529) e de Aogusta (1530), quelli s'unin inta Liga de Smarcada (1530) e lottòn contra l'impiatô Carlo V scin a-a Paxe d'Aogusta (1555), co-a quæ se sançì a divixon tra catòllichi e protestanti in base a-o prinçippio cuius regio, eius religio ch'o l'imponeiva a-i sudditi de seguî a relegion do sò prìnçipe, cattòlico ò luteran ch'o foise. A dotriña luteraña a s'afermò sorvetùtto inta Germannia, inti paixi scandìnnavi e báteghi.
Cávinìsti e Angrichen[modìfica | modìfica wikitèsto]
Contempoañiamente, a Zurigo, Huldrych Zwingli, co l'arembo di aotoritæ locæ, ò l'aiva attoao un cian de riforme antipapæ e anticuriæ (diffuse in Sviççera e inta Germania merid.), ma a-a so morte (1531) o centro da Riforma o devègne Zeneivia, donde o Zane Cávìn ò l'attoò 'na reddena organizaçion teocrattica e ò codificò e texi riformæ, acentoando ò tema da predestinaçion. A dotriña cávinìsta (ò riformâ) a se diffuze inte l'Œüropa e inte colonnie ingreize d'Amerrica. In Inghiltæra, a prœuvo a-a politica antipapâ de Enrico VIII (Atto de supremaçia, 1534), s'affermò a Gexa angricaña, ch'a conservò l'episcopato e-e forme de curto tradiçionæ, pù fando proppia a teologia riformâ. Inte l'ambito da crixi religioza do Çinqueçento se diffuze ascì de sette e di movimenti de riforma radicâ, duamente contrastæ segge da-i catollichi, segge da-i reformoei. Tra questi i anabattisti, i antitrinitai e i socinien.
A teologìa da riforma[modìfica | modìfica wikitèsto]
In sciâ base do prinçippio baxilâ da Riforma protestante, ossæ a giustificaçion pe sola fe', a paola bibblica (sugellâ da-i sacramenti de batteximo e œücaristia) a vègne l'elemento centrâ da fe' e o fondamento da Gexa. O prinçippio d'aotoritæ o fu sostituio da-o libbero examme e da-o prinçippio da responsabilitæ personâ do credente davanti a Dê e a-o proscimo. Vègne otr'a ço eliminao a differença tra cêxîa e laicato inta Gexa e affermao ò saçerdoççio universâ di credenti. Fu infin introduto a distinçion tra poei çivî e eclexastego, ch'a l'inandiò ò processo de secolarizaçion da societæ.
Referençe[modìfica | modìfica wikitèsto]
Tradûto da www.treccani.it


text:
Parlo Ciæo 12 luglio 2015
Into pòrto se parla ancon zeneize? O viægio do Secolo in scê caladde
Andrea Acquarone
AUDIO
CIRCOLO Luigi Rum, da-a sala ciammate, into primmo poidisnâ. Na chinzenn-a de ansien en appreuvo a na partìa de cirolla: se sente che pàrlan in zeneize, e ghe manchieiva ancon. Ma i zoeni, na vintenn-a scompartìa in gruppetti, pàrlan italian. “Ma voi lo sapete il genovese?”, ghe domando. “Mi o zeneize ô parlo scì; e ô parlemmo squæxi tutti, ma dipende da-i momenti”.
“Quande son introu mi, do 1974”, o dixe o Antònio Benvenuti, conso da CULMV, “o zeneize o l’ea obbrigatòio. Finn-a a ciammata a se fava in zeneize. Pòi cian cianin o l’è un pò cangiou, ma gh’è ancon un muggio de gente ch’a ô parla, e capîlo ô capìscian tutti. Anche perché gh’è 20-30 poule do nòstro lou ch’en zeneixi, e ti devi saveile pe fòrsa”.
O Dria Zanini, quarant’anni e un travaggio in scê barcasse, o conferma: “dex’anni fa l’è andæto in penscion in tanti da vegia guardia, e fin a alloa e maneuvre ascì se fàvan in zeneize. Arronsa! Vegnî a poppa! A l’è vea, oua o se fa de meno, ma in scê caladde o zeneize o se parla ancon delongo”.
A voxe do pòrto, ch’emmo arrecuggeito da diverse personn-e de tutti i ambienti, a-o netto di mogogni che no peuan mai mancâ, a l’è unn-a sola: chì o zeneize o rexiste. E se ghe vedde ascì un çerto ponto into dîlo. Coscì ne vegne in cheu un fæto de vint’anni fa, quande un dipendente da Capitaneria de Pòrto de Sann-a o l’ea stæto scöxìo pe avei parlou savoneize a-o teléfono, co’un çittadin che da l’atra parte o se ghe rivolzeiva inta mæxima lengua.
“Negli uffici pubblici si deve parlare solo in italiano”, s’ea dito. N’è cao speâ che a-a giornâ d’ancheu a senscibilitæ a segge scangiâ tanto che nisciun o s’assunnieiva ciù de pensâla coscì. Do resto, comm’o dixe o Ross Perlin do New York Times ,”quande a scenta na lengua inta seu patria o l’è de ræo o fruto de un proçesso spontanio: a còsa a l’è squæxi delongo ligâ a-e prescioin, e persecuçioin e e discrimançioin subìe da chi â parla”. Quelli do pòrto àn rexistìo finn-a a-a giornâ d’ancheu. Ma se voemmo che sta lengua a ghe segge ancon, emmo da fâ passâ o prinçipio che o fæto ch’a l’existe o l’è normale
© Riproduzione riservata


text:
Giöxeppe Mazzin
Gioxeppe Mazzin (Zena, 22 zügno 1805 - Pisa, 10 marzo 1872) o l'è stæto un patriotta e pensatô, ün di ciù grendi protagonisti do Risorgimento italian.
A vitta[modìfica | modìfica wikitèsto]
Gioxeppe o l'ea figgio do Giacomo, mego e professö üniverscitaio, e da Maja Drago, ch'a l'ha avüô coscì grande importansa in ta sö formasion spirituale. Doppo avei stüdiou filosofia, belle lettie e meixinna, o seguiä finna ä laurea o ni o l'ha moddo de strenze i rapporti con i atri patrioti dell'ambiente zeneize do sö tempo: i fræ Ruffin (Zane, Jacopo, Agostin e Ottavio), F. Campanella, Piero Torre. In to 1827 o se laurea e o l'intra in ta Carbonaja. Dall'anno succescivo o tegne unna rubrica lettiaia, primma in sce l' Indicatore Genovese e poi in sce l' Indicatore Livornese. O 13 novembre 1830 o vegne imprexonou a seguito da delassion de 'na spia, e o resta in to forte de Savonna figna ao 28 zenä 1831. In te questa occaxon, raxonando in sce i limiti da Carboneria e di sö scistemi, o progetta unna associasion ciù adatta ao contesto nasionale: a Giovane Italia. Espülso a l'estero doppo esse sciortio de prexon, o passa in Svissea, poi in Fransa, in Corsega e in te l'Italia Çentrale, (dove l'ea ancun in corso moti patriottici). Fallia a spedision, o ritorna in Fransa, a Marseggia (dove o pübblica a Lettera a Carlo Alberto). In te questo periodo o fonda a Giovane Italia e o giornale con o mæximo nomme. In to 1833 o l'è costreito a lasciä Marseggia pe a Svissea; fallisce dui tentativi insurresionæ in Savoia e in to Napolitan. L'anno doppo o fonda a Giovane Europa pe allargä o programma da Giovane Italia. E prescioin reazionaie o costrenzen do 1837 a annasene anche da a Svissea, pe stabilise a Londra. Scciuppæ e rivoluzioin do 1848 o torna in Italia, a Milan, dove o l'è in contrasto con o governo provvisoio, essendo contraio all'ünion da Lombardia con o Piemonte. O 21 zennä 1849 o popolo de Romma o l'eleze rappresentante ä Costituente. Mazzin o l'arriva in ta Çittæ Eterna o 5 de marzo e o 30 do mæximo meise o l'è eletto Triumviro. Cheita Romma pe l'intervento franseize, ghe tocca turna l'exilio a Londra. In ti anni succescivi gh'è növi fallimenti di tentativi mazzinien: in to 1852 coa fuxilazion di Martiri de Belfiore; in to 1853 con l'insurrezion milaneise; con di ätri moti do 1854 e 1855 e con a spedizion do Pisacan do 1857. O ritorna in Italia doppo l'armistizio de Villafranca ma fallisce o sö tentativo de invadde Stato Pontifiçio e o Regno de Napoli. O collabora in to 1860 con o Gaibado pe preparä a spedizion di Mille. In to 1863 fallisce un'ätra insurrezion, in Friuli. In te l'agosto 1870 o vegne arrestou a Palermo e imprexonou a Gaeta. Sciortio pe amnistia o va unn'ätra votta in exilio a Londra. O torniä in patria do 1872, muindo a Pisa, dove o passiä i sö ürtimi giorni sotta o nomme fäso de dottor Brown. I funerali, a Zena, vedian unna strazordenaia partecipazion de popolo. A memorialistica a n'ha tramandou che Pippo, comme o l'ea ciammou dai amixi, o l'ea appascionou de muxica e bravo sunou de chitara. O l'è stæto proprietaio de ün di urtimi esemplari de mandolin zeneize (diverso da quello napulitan perchè con sei corde e accordou comme unna chitara).
O pensceo[modìfica | modìfica wikitèsto]
Caratteristica do pensceo do Mazzin a l'è a fede religiosa, unna fede che a no se riconosce in te nisciünn-a de religiuin offiçiæ, meno che mai in te quella cattolica (in te a prefazion de Dei Doveri dell'uomo o scrive ...la base d'ogni autorità tirannica, il Papato). Pe o Mazzin Dio o se incarna in te l'umanitæ. L'Italia a saiä libera quande se affermiä unna Lezze morale superiô a tütti quelli che se metten comme intermediai fra Dio e o Popolo. Da o punto de vista sociale i operai van liberæ da a scciavitù do salario, attraverso a libera associazion, diventando padruin lû meximi do terren e di capitali. Questa poxizion a differenzia Mazzin dao socialismo, che allua o mesciava i primmi passi, in quanto o mazzinianeximo o l'avversa a lotta de classe. Rilevante in to sö pensceo, pe i tempi, l' idea che l'emancipazion da donna a doviä accompagnä quella dell'operaio.


text:
Federigo II imperatô (Iexi 1194 - Castel Fiorentin, presso San Seveo,
Figgio de l'imperatô Enrico VI de Hohenstaufen e de Constança d'Atavilla, o fu posto, doppo a morte do poæ e, doppo, da moæ, into 1198, segondo e dispoxiçioin testamentaie de quest'urtima, sotto a tutella de pappa Innoçençio III. Incoronao re de
Riordinæ i affæ de Germania, o Federigo o promisse a-o nœuvo pappa Onoio III de condue una croxâ contra i infedeli e, derê aseguaçion de amministrâ a Seçilia separaa da l'impeo, o çenzette o 22 nov. 1220 a coña impeiâ in S. Pê.
Rentrao into regno de Seçilia, o ghe començò una profonda œuvia de riordenamento: o ristabilì l'aotoritæ regia contro i feüdatai, o riorganizzò i scistemi amministrativi e giudiçiai, instaorando un assolutismo che, ben servio da una nœuva classe de fonçionai fedeli e capaxi (tra lô Goffre' da Viterbo e Pê da Vigna) o determinò, nonostante l'exoxitæ de çerti monopoli, o benese de popolaçioin governæ.
Inte quelli anni risurton vañe e receste mosseghe da-o pontefixe de condue a promissa croxâ: con diverse scuse e pretesti, Federigo o l'ariescì sempre a eludde o dexideio de Onoio III. O partì finarmente (ag. 1227) doppo l'eleçion do successô Grigœu IX, ch'o se mostrava deciso a scominigálo, ma o rentrò pochi giorni doppo a caosa de un'epidemia scciuppâ in sce-e nave. Corpio da-a scominiga, o ripartì into zugno 1228; mediante un accordio co-o surtan al-Kāmil o l'ótègne
In Italia fratanto o pappa o l'aveiva arecugeito un exerçito ch'o devastava o so regno; solo o so ritorno o l'ariescì a ristabilî a paxe. Doppo avei urteriormente perfeçionao l'ordenamento legislativo mediante a promurgaçion de Constituçioin melfitañe into 1231 (Constitutiones Regni Siciliæ), o se vóze' a-a definiçion di rapporti co-i Comun lombardi, che durante a so permanença in Oriente aveivan fæto caosa comuña co-o pappa. A dieta convocâ a Ravenna into dex. 1231 a riaffermò l'ata sovranitæ imperiâ in sce-i Comun ma sença risurtao pratico arcun. Succescivamente fu i affæ de Germania a rende necessaia a so presença: o figgio Enrico, rebellaose, o s'ea arecugeito in gio tutti i scontenti da politica do poæ. Ristabilia a proppia aotoritæ e ótegnúo l'appoggio di prinçipi contro i Comun, inta battaggia de Cortenœuva (27 nov. 1237) o l'inflisse una grave sconfita a-a liga lombarda: o mæximo carroçço de
Ma, mentre i Comun arecugeivan de nœuve forçe, o maiezzo (1239) do figgio Enço con Adelaxa viddoa d'Ubado Visconte, zuxe de Tore e de Gallua, o rincruiva l'ostilitæ de Grigœu IX ch'o veddeiva a gexa privâ de l'ereditæ sarda promissa da Adelaxa. Federigo, anco-ina votta scominigao into março 1239, o l'ariescì però a impedî che se radunesse a Romma o concilio indîto co-o fin de depoñilo, catturando gran parte di convocæ (1241).
Ma morto o Grigœu, o successô Innoçençio IV, reünio into zugno 1245 un concilio a
Tra i so figgi ricordemmo Enrico avuo da Costança d'Aragon e Corrado IV da Iolanda de Brienne, legittimi; Manfreddi (legittimao doppo o 1235) da Gianca Lancia; Enço e Federigo d'Antiochia, illegittimi.
A figua de Federigo l'è ligâ a-a stoia da lettiatua italiaña pe quella scœua seçiliaña ch'a fu a primma palestra, in sce di temi provençæ, da nœuva poexia vorgâ italiaña, e ch'a se ciammò seçiliaña apponto perché, comme dixe o
Grandiscima l'influença do so pensceo e do so mecenatismo in sce l'arte do tempo, da-i originaliscimi castelli, a-a statuaia, a-a sfragistega, a-e monæe, a l'inlustraçion di codexi.
Into campo politico a so esperiença a concludde in çerto senso l'impeo medievâ, a-a tradiçion universalistega do quæ lê o vincolò in quarche moddo a so geniâ œuvia de organizzatô do Regno, che pe tanti aspetti a g'ha di presentimenti a-a dreitua moderni.


text:
Caffa
Pe çirca duì seculi, quella che inchö a l'è a çitæ Ucraìna de Feodosia a l'è stæta unn-a de ciü impurtanti çitæ de l'Euròpa Mediterànea, ciamâ Caffa, rivandu anche demugraficamente ai livélli de 'na capitäle d'Imperu cumme Bisansiu. Täle 'mpurtansa a gh'è vegnüa da e attivitæ du mercantesä d'i Italliæn, p'ou ciü Zeneixi, pé via d'a feliçe puxisiùn du portiu (insciâ grande via setentriunäle de cummerciu intra u Catài e l'oçidente europeu).
A l'avisu d'u storicu Heyd, u l'è Mangu-Timur-Khan (Mongka-Temur) ch'u permétte ai mercanti Zeneixi d'occüpä e tære dunde poi a se svilüppiâ a çitæ de Caffa, mettìnduse d'acordiu con liätri pe ch'i puréssan custruìvighe de ca' e di fùndeghi pe-e mercansìe.
I Zeneixi i scéglian, vexin a-e ruvinn-e de l'antìga Theodosia, à burgä de Kafà, paiséttu de pescuèi de puxisiùn custiéra invidiabile.
A ciü pärte d'a storiugrafia a däta a fundasiùn zeneise de Caffa (che scinn-a a inchö a rèsta efetivamente oscüa) a nu primma du 1266, ben che qarche funte a riferisce de 'na presensa stabile zà diversi anni primma. A partî d'oua u nasce e u se svelüppa in müggiu d'ätre culónie zeneixi in tütta a Criméa, e a regiùn a riviâ a avèi, a sentî dî u Murzakevic, ben in miliùn d'anime.
A culónia, e, a röa, tütti i ätri insediamenti che pe' çirca 200 anni i gh'e orbitiàn in gìu, a l'aviâ avégniménti altèrni pe' acadimenti ciü o menu cunusciüi; mensiunemmu chi u mazzu du 1308, quande doppu 8 meixi de assediu da pärte de Toqtai Khan, i Zeneixi brûxan a çitæ pe' nu dâla in t'e man d'u suveràn tärtaru sö nemigu, e i scappan pe' mä, per poi turnä (nu tantu ciü tärdi) cu-u successure Uzbekh Khan.
Caffa, a "Reginn-a du Mä Grande", a l'è famusa anche pe i fünesti avegnimènti de'n'ätru assediu: cumme u l'a scrîtu Michel Balard, che rendemmu chi in tradusiùn zeneise, "a primma guèra biulògica a l'è nasciüa intra u 1346 e u 1347 sutta e miagge de inn-a culónia Zeneise inscê rive du Mä Neigru". Difêti i sun i assedianti de Caffa, cun Jani Beg u sö cappu, che, pocu tempu primma d'êse custrèiti a levä l'assediu a-a çitæ, flagelæ da u morbu de prüxe pestìfere purtæ da l'estrêmu Levante ch'i an za taccô a Tann-a vegnìndune za da Sarai e Astracàn, i caccian cu e catapürte i sö surdatti mòrti appestæ indrentu a-e miagge da çitæ.
I cafioti cun a ciü gran sprescia i caccian i mòrti in mä, ma pe' ninte: e prüxe e a Yersinia pestis i 'ndiàn deré ai mercanti ch'i lascian u portiu in diresiùn du Punente, e qarcosa cumme a tersa pärte d'a gente d'Europa (!) a ne muià.
Sta pärte de l'imensu mundu de culónie zeneixi, du quäle Caffa a l'è stæta un di çentri ciäve, a l'avià fin sulamenti cun l'invaxùn türca ottumann-a: a flotta de Keduk-Ahmet-Pascià a intra inte Caffa, vendüa da u Cumüne de Zena (pin de puffi gestiunäli) a u Bancu de San Zorzu da oramäi inn-a vintenn-a d'anni (doppu u bloccu du Bosfuru ch'u n'è vegnüu da-a fin de l'Imperu Bisantìn, intu 1453), u primmo de zûgnu du 1475.
Aministrativamente Caffa a dipendeiva da Pera e a l'æa guvernä da in cunsule zeneize faxente funsiuìn di cunsuli, puistae e capitagni du Populu de Zena in te in primmu mumentu, poi, cu a vegnüa di duxi perpetui, faxente in ta sustansia (sci bèn che nu in ta furma) e funsiuìn dügäli.
U se pö sensa puìa dî che, pe natüa de mercansìe, u nu ghe n'æa unn-a ch'a nu passesse pe u portiu de Caffa, ch'u l'ea ascì ün di ciü frequentæ pe cattä e vénde scciâvi.
Da u puntu de vista d'i investimenti de capitäli in palanche e beni, a çitæ a l'è stæta ün d'i empori cumerciäli ciü ricchi e vivi d'u tardu mediu evu cun in declìn ch'u cumensiä cun a framentasiùn pulìtica du Levante cuntinentäle e a mancansa de següessa d'i traspórti intra u Mä Grande (Mä Neigru) e a Cinn-a (u Gattäiu, o Catai, scinn-a a Canbalìg, saieva a dì Pechìn).
In te u periudu zeneize, sci cumme pói in te quellu türcu ottumàn, Caffa a l'è anche stæta sede de zecha.


text:
Filatelia
A filatelia a l'è o stûddio di francobolli, inclûdendo o sêu dizegno, a sêu prodûssion e o sêu ûzo dòppo che son emmessi da l'òutoritæ postâ.
Into Primmo Congresso Internaçiona de Filatelia (Barçellonn-a, 1960), a filatelia a l'è stæta definîa comme 'na sciensa ouxiliâ da Stöja.
Scibben de sovente o termine filatelia o vegne confûzo con quello de collessioniximo de francobolli, quella a l'è 'n'attivitæ diversa, no definîa comme sciensa.
- Arrecûgeita de link inscia filatelia e i francobolli
- Pe 'na riçerca bibliograffega o se pêu consûltâ: Biblioteca de l'Istitûto Stûddi Storico-Postâli
- Filatelia.com - Catalogo Elettronego
- Catalogo di francobolli italiæn e de l'area italiann-a
- Album de Estampillas


text:
Java (lenguazzo)
Java o l' è un lenguaggio de programmasion. O l' appartegne ä categoria di lenguaggi orientæ a i oggetti.
E sö origini remontan a l' inissio di anni '90, quande a l' Universcitæ de Stanford se sperimentava o lenguaggio Oak. In to 1995 da o megioamento de Oak se ottegniva o Java.
Caratteristega importante do Java a l' è l' indipendensa dä piattaforma. Questo scignifica che un programmma Java o l' ha comportamento scimile in sce di hardware diversci, grazie ä Macchina Virtuale Java. O lenguaggio o vegne scrito e automaticamente compilou in too codiçe bytecode; questo o gia in sce a Macchina Virtuale ( che a se pö consciderä un software ch'o l' imita un hardware). A Macchina Virtuale a tradüxe coscì o bytecode rendendolo adatto ä piattaforma in sce a quæ a l' opera.
Libreria standard[modìfica | modìfica wikitèsto]
O vantaggio da programmasion orientä a i oggetti de Java o l' è quello de poei döviâ, programmando, a libraja standard.
Questa a se pö immaginä comme un grande archivio ch'o serve pe creä façilmente i oggetti che neçescita, partindo da e classe presente in ta libraja.
Java Development Kit[modìfica | modìfica wikitèsto]
Pe programmä in Java, in base a quante emmo visto suvia, bezögna installä in sce o proprio computer a macchina virtuale Java.
Questa a l' è contegnüa insemme a un compilatô in to Java Development Kit, disponibile gratuitamente in sce l'Internet a l' indirisso http://java.sun.com/ . Pe imparä a programmä in Java l' è consegiabile affidase a un manuale; fra i tanti ( a stampa o virtuali ) se limitemmo chi a ricordä ( a chi g'ha unna çerta padronansa de l' ingleise ) i tutorials de Sun;
anche questi son disponibili in forma libera e de badda in sce Internet, a l' indirisso


text:
Mantissa
A Mantissa de un nümero reale poxitivo a l'è a sö parte deçimale. Esempio: a mantissa de 56,2984554 a l'è 0,2984554. Dîto in atri termini a l' e a differensa fra o nümero e a sö parte intrega. A mantissa a l'è sempre poxitiva o pari a zero. Questo scignifica che a mantissa de -6,51 a l'è 0,49 (perchè se ha che -6,51 = -7 + 0,49). Anche in te i logaritmi in base 10 a mantissa a l'è a parte deçimale, mentre a parte intrega a se ciamma caratteristica.
Etimologia[modìfica | modìfica wikitèsto]
Mantissa in latin scignifica azzunta : a l'è unna parolla ritegnüa de origine etrüsca.


text:
Bacigalupo è autore di diverse traduzioni da testi classici, il più delle volte con intenti parodistici, come nel caso di questa edizione della celebre Eneide di Virgilio.
Dall’incipit del libro:
1
Appenn-a han visto Enea tiâ sciû ö mandillo
Sciûsciase ö naso e mettise a scraccâ,
Tutti han çercôu dove pösâ ö bacillo,
Pe sentilo ciû comodi a parlâ.
Quando l’é stæto ognûn quieto e tranquillo
Che se pûeiva sentî ûnn-a mosca sghæuâ,
Enea, dall’äto dö so caregon
Ö commensa, c’ûn pö de commozion:
2
Mi nö fasso pe dî, bèlla reginn-a,
Ma se parlo, mi ö fasso pe vosciâ
Quando penso ai mæ caxi, ä mæ rovinn-a,
A morte de Creûsa e dö pappâ,
Mi ghe confesso che n’ho a mussa pinn-a
Sciâ scûse l’esprescion, ma chi a ghe stâ,
E invece de contâ di avvenimenti
Mi tieivo zû di tacchi e di aççidenti.
3
Ma andemmo là, sebben segge za l’ôa
D’andâse a inghœûgge in mezo a duî lensœû,
Benché sente ö magon, serrâme a gôa
E me vegne ö sappin comme ai figgiœû,
Se sciâ vœû che ghe conte, câ scignôa
Mi m’arrendo e faiô comme sciâ vœû,
E ghe desteghiô zû tutta a mæ stoia
E l’incendio terribile de Troia.


text:
POESIE IN DIALETTO GENOVESE : A CIGAA E O GRILLO
A Cigaa e o Grillo
La Cicala e il Grillo
L'ea do meize là de stae,
Quanro o sò, co-e reue affoghae
e bruxando ciù un tisson,
o va a villezzà da-o Lion,
che unn-a sciolla de Cigaa
a cantò, sensa grattà,
tutto o giorno, con fruscià
co-a so voxe destonà.
Tanti insetti sò vexin,
finalmente a desse fin
co-a sò muxica arraggià
quando o Sò se cacciò in ma.
Sciortì alloa da sò tannetta
un Grilletto e o principiò
a cantà a sò cansonetta
comme a moddo de rondò,
ch'o no a voeiva ciù finì.
A Cigaa chi aveiva veuggia,
perchè stanca, de dormì,
a s'avansa da unn-a feuggia
e a ghe dixe in ton ardio:
e coscì! Ti hae ancon finio
brutto insetto, de cantà?
chi nisciun peu ciù quetà!
Se tiavesci comme a mae
unn-a voxe baella assae,
te soffrieivo, ma in sentì
sempre fa grigrì-grigrì,
tanta raggia ti me metti
che te faivo in menissetti:
taxi dunque e n' insordì
chi ha bezeugno de dormì.
Ghe rispose o Grillo: caa,
fa o piaxei, no t'arraggià,
mi no so se o mae cantà
o l'arrive a-o tò cigaa,
ma pe-o gusto e l'armonia
a l'è a stessa scinfonia:
Tutto o giorno ti he cantou
sensa mai piggià respio,
che ti m'hae quaexi insordio,
t'hò sofferto e n'ho parlou.
Se oua canto un pittin mì,
taxi dunque, e soffri tì.
A-o mondo quanta gente
pretende impunemente
o proscimo seccà
co-i faeti e co parlà,
e lo no veuan soffrì
nisciun nè fa, ne dì!